ANALIZA POJMA VREME SA POZICIJA NMN MODELA | Kroz prostor-vreme\nDatum postavljanja:Tue Nov 12, 2013\nProf. dr. Miloš Abadžić: Vreme je nezaobilazna pojava počevši od našeg svakodnevnog života pa do istraživanja fizike čestica visoke energije i Kosmičkih istraživanja, uključujući sve strukturne nivoe i supstancione strukture na njima. Bilo je različitih pokušaja njegovog definisanja koji su se kretali od stavljanja vremena na pijedestal vrhunske osnovne prirodne veličine iz koje se izvode sva njena ispoljavanja kroz različite procese, pojave i pojavne oblike, pa do minimiziranja njegove uloge u Prirodi. Rezultat je da mi danas još uvek nemamo prirodno zasnovani pojam vremena i njegove uloge u svim aspektima ispoljavanja Prirode.\nTakvo stanje je logična posledica nivoa naših sagledavanja prvo odnosa najosnovnijih njenih strukturnih komponenti, a zatim i svih procesa i pojavnih oblika na svim strukturnim nivoima. Dok se ne postigne neophodan nivo našeg poznavanja Prirode i njene složenosti mi ćemo od slučaja do slučaja menjati značenje pojma vremena i njegove uloge u kompleksu događanja širom Kosmosa. Te promene su odraz nedovoljnog poznavanja Prirode i njenih zakona, a oni su jedinstveni i nepromenljivi. Oni neprekidno deluju i ne čekaju na nas da ih shvatimo, zbog čega bivamo zatečeni određenim prirodnim događajima, koje svrstavamo u stohastiku, a oni su u većini slučajeva rezultat programiranih aktivnosti Prirode.\nSa problemom vremena bio sam suočen tokom pokušaja formiranja koherentnijeg modela Prirode nazvanog NMN model. Do odgovarajućeg rešenja uspeo sam doći tek pošto sam kraćom deduktivnom analizom definisao po meni bitne osnovne karakteristike Prirode i na osnovu njih postavio traženi model na osnovnom subelementarnom strukturnom nivou. Oslanjajući se na te uspostavljene stavove definicija vremena nametnula se kao logična posledica, a ona je primenljiva i na ostalim strukurnim nivoima. Primenljivost ove definicije u realnim uslovima predstavljala bi barem delimičnu potvrdu korektnosti samog NMN modela zbog njihove uzročno-posledične povezanosti. U ovom radu prikazana je odgovarajuća definicija vremena i postupak njenog određivanja pri tome se kao osnova može koristiti (L.1) i serija članaka u KPV. Neizbežno je da se ona poveže sa pojmom, definicijom i ulogom prostora pošto na sličan način učestvuju u našem opisu prirodnih pojava i procesa.\nPored karakteristika NMN modela, navedenih u (L.1) treba imati u vidu i sledeće osnovne stavove ovog modela koji predstavljaju nesupstancčne veličine bitne za razumevanje pojava u Prirodi na svim njenim strukturnim nivoima:\nDogađenje u ovom kontekstu obuhvata sve događaje ili procesi koji se neprekidno dešavaju u Prirodi širom Kosmosa, posebno skoncentrisani u njegovim Ograničenim prostorima (OP). Posebna karakteristika ovih procesa je njihova uzorčno-posledična povezanost, što pretpostavlja da slede jedni druge i da se istovremeno dešavaju širom Kosmosa. Pri tome neprekidno deluju sa okolnim strukturama, zahvaljujući sposobnosti međusobnog uticaja koji se, u principu, prostire na kompletan Kosmos, a u proceni efekata njihovog delovanja uslovno do neke granice respektabilnosti, što zavisi od osetljivosti pojedinih struktura koje prate te uticaje i njihove promene. Osnovu toka tih procesa predstavljaju njihove mase i karakteristike njihovih energetskih stanja i međusobni položaj u skladu sa zakonima o delovanju masa i impulsa.\nKod praćenja i analize ovih procesa mora se imati u vidu stav da se u Prirodi ne dešavaju nagli trenutini skokovi već da je svaka promena nekog energetskog stanja, koja određuje karakter svakog procesa, postepena i ne predstavlja neku sungularnu vrednost.\nDrugi dodatni stav u ovim analizama odnosi se na ključnu ulogu mentalnih sistema koja se može različito ispoljavati od slučaja do slučaja, a kod ove analize obuhvata:\n1. Unose odgovarajući energetski podsticaj odgovarajućem ponašanju fizičkih subelementasrnih čestica i njihovih struktura, a prilikom njihovog strukturnog objedinjavanja u procesu formiranja složenijih struktura programiranih karakteristika.\n2. Njihove strukture, nazvane vorkmeni, ulaze u ove interaktivne procese sa određenim nivoom potencijalne energije i programima delovanja koji zavise kako od veličine i karakteristika složenije strukture koja se pri tome formira, ili, ako je već formirana, menjaju njene karakteristike; tako i od uslova i karakteristika lokaliteta u kojem se procesi dešavaju. Ovo pripajanje predstavlja poremećaj zatečenog energetskog stanja čestice ili strukture sa pratećim prelaznim procesom koji karakterišu promena karaktera kretanja ili oblika posmatrane strukture, odnosno odvijanja procesa transformacije potencijalna ↔ kinetička energija.\n3. Svaki program delovanja objedinjuje i postupak prilagođavanja mogućim energetskim promenama u okolini, što se odražava na dalje ponašanje čestica ili struktura čije su ovo komponente. Pri tome treba imati u vidu sa svaka čestica, u posmatranoj strukturi do subelementarnog nivoa, ima određeni specifični oblik kretanja, odgovarajući njihov nivo unutrašnjih i spoljnih energetskih odnosa, koji se manifestuju karakterom gornje transformacije energija.\n4. Programi delovanja u uslovima poremećenih unutrašnjih i spoljnih energetskih odnosa pojedinačnih struktura na svim strukturnim nivoima su tipični za njih, pa su i promene njihovih pojavnih oblika uniformne.\n5. Procesi reagovanja na promene energetskih odnosa su pod kontrolom mentalnih sistema pa, zavisno od tog odnosa, može biti autonoman ili potpomognut dodatnim vorkmenskim strukturama kada ti odnonosi izađu iz programiranih okvira. Ova intervencija dodatnih vorkmenskih struktura je prisutnija kod složenijih pojavnih oblika, posebno bioloških.\n6. Preduslov za ovakvo ponašanje pojavnih oblika i njihovih komponenti je neprekidno praćenje energetskih odnosa na pojedinim lokalitetima svih strukturnih nivoa uključujući odnose od subelementarnih komponenti do međuplanetarnih odnosa u okviru OP Kosmosa, koji imaju ciklični karakter svojstven tim sistemima i podsistemima. Iz poređenja tih odnosa sa pripadajućim programima njihovog delovanja sledi eventualna intervencija ukoliko su izašli iz planiranih okvira.\n7. Svi ovi odnosi i prateći procesi predstavljaju događanja širom OP i Kosmosa u celini u kao takvi se registruju formirajući široku kosmičku bazu podataka, koja predstavlja podlogu samoorganizujućeg delovanja mentalnog sistema praćenog evolutivnim procesima u okvirima pojedinačnih OP. Za nju se može reći da je i istorija svih događanja u Prirodi. Pristup ovoj bazi podataka, uz odgovarajući nivo razvoja i svesti, mogao bi omogućiti čak i vizuelizaciju nekih proteklih događaja.\nOvakvi mentalni sistemi i njihovi podsistemi navedenih karakteristika kao i njihove interakcije sa fizičkim subelementarnim sistemima predstavljaju podlogu svim pojavama, procesima i pojavnim oblicima prisutnim u Kosmosu i njegovim OP. Promene tih događanja rezultat su izmenjenih energetskih odnosa na pojednim lokacijama, koje su pod nadzorom odgovarajućih mentalnih sistema i struktura sa mogućnostima promtnog delovanja u slučaju da neki događaj izađe iz programiranih okvira. Upravo ova mogućnost odstupanja vrednosti karakterističnih veličina učesnika na posmatranom lokalitetu predstavlja okidač za eventualno angažovanje novih dodatnih vorkmenskih struktura, čime se procesi na posmatranoj lokaciji vraćaju u programirane okvire. Pošto se radi o dinamičkim procesima, koji imaju i stacionarnu i dinamičku komponentu, energetski odnosi na posmatranoj lokaciji uspostavljaju se na osnovu zakona o delovanju masa i impulsa (masenih i električnih). Prvi od njih vezan je za geometrijski odnos aktera u posmatranom procesu, a drugi za meru promene brzine komponenti posmatranog sistema. Mentalni sistemi prate efekte ovih delovanja, što nije problem pošto su ih i inicirali, pa na osnovu njih reaguju ili ne.\nProstor možemo označiti kao jednu od karakerističnih veličina Kosmosa čijih dimenzija nismo svesni pa ih uslovno možemo smatrati neograničeni. Položaj pojedinačnih lokaliteta u Kosmosu možemo pratiti usvajanjem proizvoljno odabrane referentne tačke u prostoru, čiji je položaj definisan upotrebom jednog od postojećih koordinatnih sistema. Koristeći se relativnim položajem posmatranih tačaka u Kosmosu, OP ili nekom drugom lokalitetu, u mogućnosti smo da odredimo uzajamni položaj tačaka ili objekata čije ponašanje želimo pratiti, bilo da se radi o stacionarnim bilo o dinamičkim procesima u kojima učestvuju. Pojava zakrivljenosti prostora pod različitim uticajima, koji mogu biti i promeljivi, ne uklapa se u koncepciju i stavove NMN modela pa se sa njom ne računa u analizi događanja širom Kosmosa i njegovih OP. Osnovno je da je položaj i njegove promene pojedinih objekata u prostoru odrediv, ali ipak uslovljen našim mogućšnostim sposobnostima za to određivanje, pogotovo ako se radi o objektima udaljenim od nas kao njihovog posmatrača.\nObzirom na uvodnu napomenu vreme kao prirodnu veličinu je teže definisati i ta definicija zavisi od korištenog modela Prirore, a pogotovo ako se takvi pokušaji čine bez jesno definisanog njenog modela, mada ima i takvih pokušaja. U daljem tekstu dat je pokušaj njegovog definisanja imajući u vidu gore navedene i u (L.1) pomenute postavke NMN modela.\nOvako postavljen osnovni deo modela Prirode karakteriše uslovno-posledična povezanost svih događanja u okviru OP, a delimično i na nivou Kosmosa. Kod analize ove povezanosti treba odvojeno posmatrati izvorne ili primarne uzročne i posledične veličine. U tom pogledu događanja na osnovnom mentalnom pripremnom strukturnom nivou, nazvana naturistika mentalnog, sa njihovim efektima mogu se smatrati izvornim jer se na tom nivou stvara platforna za sva početna događanja koja će uslediti u jednom OP tokom jednog ciklusa mentalnih energetskih talasa (MET), a posebno tokom njihovog kvazistacionarnog perioda. Sva ostala događanja imaju u principu posledični karakter, mada već u početku sledećeg događaja oni mogu poprimiti uzročne karakteristike veličina svim događajima započetim iza njega, pa čak i iza njegovog početka. Tako gledano kao prave primarne uzročne veličine mogu se označiti veličina periode MET-a i pri tome određeni kriterijumi za mentalnu promenu karaktera započetih pricesa u OP. Ovi kriterijumi obuhvataju pre svega granične vrednosti energetskih nivoa pojedinih struktura uključujući i okoline koje, ako se u realnom procesu prekorače, zahtevaju intervenciju dodatnih vorkmenskih struktura.\nIz ovoga sledi da je, sa gledišta OP, jedina apsolutna primarna uzročna veličina perioda MET-a i promena njihovog energetskog nivoa tokom tog perioda. Ova vrednost prema NMN modelu jednaka je zbiru kosmičkog mentalnog polja stalne vrednosti i lokalnog mentalnog polja u OP čija vrednost ima oblik talasne finkcije. Ako vrednost ove talasne funkcije apsolutizujemo, pošto je određena uticajnim činiocima izvan OP. Veličinu koja određuje primarne vrednosti ukupnog mentalnog polja u OP nazivamo vremenom. Mi ne znamo i nismo u mogućnosti eksperimentalno odrediti oblik te funkcije, obzirom da joj je perioda više desetina milijardi zemaljskih godina, mada on asocira na zbir jedne konstantne i sinusoidalne promenljive vrednosti. Osim toga vrednost ukupnog mentalnog polja je samo jedan od mnogobrojnih uticajnih činilaca koji mogu biti različiti od tačke do tačke širom OP, a čije integralno delovanje tek daje konačne realne efekte posmatranog procesa. Čak da je ova talasna funkcija jednoznačno određena, što bi predstavljalo njen i matematički i fizički model, to ne bi bilo dovoljno za određivanje realnog toka procesa u posmatranoj tački prostora. Morali bi istovremeno poznavati modele delovanja svih uticajnih činilaca za koje možemo reći da ih je bezbroj. Taj zadatak je pretežak čak i za Prirodu, pa se ona opredelilila da u posmatranoj tački prati konačne efekte tih procesa u jednom trenutku i deluje korekciono ako njihov odnos izlazi iz programiranih okvira. Taj trenutak je apsolutno vremenski realan, mada sama korekcija malo kasni u odnosu na njega što bi se moglo označiti kao inercija posmatranog sistema, koji karakterišu odgovarajuće vrednosti u odnosu na neki referentni početak, recimo početak MET. Kada će taj trenutak nastupiti teško je unapred tačno utvrditi čak i Prirodi, a kamo li nama i svaki takav postupak je u najboljem slučaju samo procena verovatnoće pojave određenih efekata delovanja posmatranog realnog sistema.Kada se događaj desio nema više dilema i efekti u tom trenutku imaju svoju konačnu vrednost i mi možemo samo pisati istoriju posmatranog lokaliteta ako smo registrovali vremenski tok događanja na njemu, što Priroda čine i odlaže u svojim bazama podataka. Prema NMN modelu grafički prikaz događanja u jedno tački nekog sistema vidi se na donjoj slici sa naznačenim karakterističnim veličinama.\nPrema toj slici prošli događaji su nepromenljiva i neizbrisiva realnost. Inverzno vreme kojim bi uticali na tu prošlost nije prihvatljivo za NMN model Prirode, mada mnogi računaju sa tom mogućnosti. Mi bi mogli, ako bi poznavali modele svih uticajnih činilaca u proteklom vremenskom periodu, što se graniči sa nemogućnosti, započeti inverzni proces vraćanja stanja na posmatranom lokalitetu, ali to bi bio novi proces čiji bi interval trajanja bio udaljeniji od vremenske referentne tačke. Trenutak sadašnjosti je stabilna tačka na krivoj događanja u funkciji vremena, ali je on, tek što je nastupio, prešao u prošlost. Budućnost u koju posmatrana lokacija ulazi bila bi poznata samo ako bi, ne samo na posmatranoj lokaciji već i u širem okruženju (teorijski u Kosmosu ili barem u posmatranom OP), sve komponente sistema bile u stabilnom stacionarnom stanju, što izlazi iz okvira realnosti. Prem a tome, kada govorimo o budućnosti, radi se samo o verovatnoći toka nekog događanja, a vrednost te verovatnoće zavisi od kvaliteta i sadržaja modela učesnika u tom procesu.\nTransformacija neizvesnosti u realnost\nIz ovakvog toka događaja sledi da je vreme realna veličina koju nismo u stanju eksperimentalno direktno određivati već se koristimo etalonima koji se kreću od periode zračenja kod transformacije stanja cezijuma do dana i godina, svih vezanih za neke prirodne procese posmatrane sa pozicija naše lokacije u prostoru. Pri tome sve ove vrednosti se odnose na procese na fizičkim nivoima jer nismo u stanju pratiti događanja na subelementarnom mentalnom nivou gde im je ishodište. U takvoj situaciji u okviru NMN modela ponuđena je sledeća definicija vremena vezana za fizičke nivoe kojeg možemo pratiti:\nVreme je nezavisna nesupstanciona veličina koja odslikava uzajamni odnos uzročno-posledično povezanih sekvenci realnih fizičkih interaktivnih procesa koji čine kako neki pojedinačni događaji, tako i njihovu povezanost sa svim događajima u Kosmosu. Ovim su obuhvaćena i delovanja dodatnih mentalnih svesmenskih struktura pridruženih fizičkim u čijem formiranju učestvuju. Ono se predstavlja kao jedna monotono rastuća apsolutna skalarna veličina, vezana za odabranu jediničnu referentnu vrednost u vidu jedne sekvence kratkog ili dugog relativno stabilnog procesa sa kojim se upoređuje tok svih događaja na fizičkim strukturnim nivoima. Rezultat tih poređenja predstavlja karakter, veličinu i meru promene bitnih stanja fizičkih struktura u prostoru, a pre svega pratećih energetskih odnosa svih učesnika u procesu.\nOvakav stav je iznuđen našim ograničenim mogućnostima praćenja realnih prirodnih procesa čak i u našem neposrednom okruženju, a pogotovo na udaljenim predelima našeg OP i Kosmosa u celini. Nije realno očekivati da će se te okolnosti promeniti pa je poželjno da makar problem vremena posmatramo u što realnijem svetlu, jer se radi o prirodnoj veličini kojoj nije potrebna bilo kakva mistifikacija jer je Priroda u svim vidovima svog ispoljavanja realna, bilo da se to dešava na fizičkim bilo na nefizičkim nivoima. Nadam se da ponuđena analiza predstavlja korak bliže tome cilju.\n[L.1] Miloš Abadžić: Osnovne postavke mogućeg novog modela Prirode, KPV br.18, 08.8.2013\n. Suštinski pojava inercije vuče korene sa subelementarnog nivoa i sumira se sa odgovarajućim sličnim procesima u strukturama na ostalim nivoima kao što su atomski i molekularni. Taj problem prelazi zamišljene okvire ovog članka mada je programski blizak ovoj problematici.\nu PRIRODA, BROJ 18\n« PSIHOSTRUKTUROLOGIJA I deo\nROĐENJE UNUTRAŠNJEG SUNCA – ISTUPANJE IZ MATRIXA »\n2 Responses do “ANALIZA POJMA VREME SA POZICIJA NMN MODELA”\nMiloš Abadžić says:\n10/03/2015 at 00:02\njedno vreme nisam kontrolisao da li za radove koje sam objavio ima komentara pa Vam odgovaram sa kašnjenjem. Prvi utisak je da ima stavova koji nam se podudaraju, ali i onih gde to nije slučaj. Osim toga ima i onih koje shvatam više kao pitanja koja traže odgovor.Ne bih se za sada upuštao u diskusiju mada mi se čini da bi po dosta stavova mogli usaglasiti stavove. Razlog je jednostavan, za diskusiju potrebno je detaljnije poznavanje stavova obe strane jer je materija suviše složena da bi do odgovora došli parcijalnim pristupom. Ja sam svoje stavove prezentirao u jednom boroju radova u KPV i štampanoj knjigi i oni su sa moje strane predlog za diskusiju koja bi trebala da bude argumentovana sa obe strane. Predlažete jednu temu sa kojom bi počela jedna šira diskusija,ali se bojim da bi odgovori tražili razčišćavanje nekih prethodnih pitanja.\nPozivate na dvoboj po pitanju spina planeta, samo da to za prozvane , oa u za mene, bi bio dvoboj sa vetrenjačama pa očekujem da nam ponudite svoj stav po tom pitanju .\nŽelim Vam uspeha u traganjima po bespućima (barem za nas)ove Prirode.


Zadužio je Srbiju više nego Milošević, Koštunica, Đinđić i Tadić ZAJEDNO – Otvoreno\nVučić: Našli smo rešenje za zakon od ekspropriaciji\n„Protesti neće stati dok se ne ispune zahtevi“\nPROKUPLJE Deda pokušao da pregazi demonstrante po nalogu SNS (Darka Laketića), a sad glumi žrtvu?!\nNaslovnaVestiZadužio je Srbiju više nego Milošević, Koštunica, Đinđić i Tadić ZAJEDNO\nZadužio je Srbiju više nego Milošević, Koštunica, Đinđić i Tadić ZAJEDNO\nSrbija danas: Čega se pametan stidi time se budala oduvek ponosila. Pročitaćete ovde ispod hvalospeve Vučića o tome kako je u proteklih devet godina povećao BDP za nekih 50%. Ono što uvek zaboravi da napomene je činjenica da je za tih istih devet godina sam zadužio Srbiji više nego Tito, Milošević, Koštunica, Đinđić i Tadić zajedno! U momentu njegovog dolaska na vlast 2012. godine javnig dug je bio negde na 15 milijardi evra a sa zazdivanjem države do kraja godine koja su već najavljen i zbog kojih je već urađen rebalans budžeta javni dug Republike Srbije na kraju ove fiskalne godine iznosiće preko 35 milijardi evra.\nNovac koji je napredna narko fašistička banda pozajmljivala u proteklih devet godina mahom je otišao na masovnu sistemsku i endemsku korupciju dok je manji deo potrošen na infrastrukturu gde su mnogi radovi na infrastrukturnim objektima preplaćivani po dva ili tri puta. Ono što ekonomski ubica Aleksandar Vučić ne pominje kada hvali njegove uspehe u ekonomiji su i masovni spoljno-trgovinski defciti koji se mere sa po pet, šest milijardi evra svake godine od njegovog dolaska na vlast a taj spoljno-trgovinski deficit ove godine je toliki i takav da ni zvanična državna statistika nigde ne objavljuje podatake o njemu iako smo već u drugom kvartalu 2021. godine.\nTaj rast BDP koji se statistički prikazuje dobrim delom imaju da zahvale činjenici da su desetine milijarde evra koji su uzeti na zajam bukvalno spiskani i skrljani radi očuvanja socijalnog mira a da ništa konkretno nije urađeno po pitanju ekonomskog sistema, privrede, proizvodnje i izvoza. Aleksandar Vučić i njegova napredna narko fašistička banda nisu ništa drugo do grupa ekonomskih ubica jer su rasprodali gotovo sve od državne imovine što su mogli da rasprodaju. Ostao im je još Telekom i EPS i Srbija će biti kompletno i totalno ekonomski devastirana zemlja bez ikakave mogućnosti vođenja suverene ekonomske politike jer će sve u njoj biti u vlasništvu stranaca koji su Vučića i njegovu narko bandu i doveli na vlast.\nKako je rekao Vučić, ove godine se očekuje da Srbija dostigne visinu BDP-a, u apsolutnim brojkama, preko 50 milijardi, što je povećanje do 50 odsto u poslednjih devet godina, budući da je visina BDP-a 2012. godine bila 33,6 milijardi.\nUz to, podsetio je, u međuvremenu su se desile katastrofalne 2014. godina, zbog poplava, i 2020. zbog korona virusa, a Srbija je ipak uspela da napravi rast.\n„Za 50 odsto je obim i vrednost svega što u Srbiji napravimo naraslo za svega devet godina i sada više ne pričamo o povratuku na 1989. godinu, jer smo mnogo ispred. I to mnogo govori“, rekao je Vučić za TV Pink.\nPredsednik je istakao da je ponosan na uspeh Srbije kada su u pitanju infrastrukturni projekti, kao i na dogovor sa EU o pomoći u izgradnji pruge do Severne Makedonije, dok se i sa kineskim prijateljima radi mnogo projekata.\nUz pugu Beograd – Niš i dalje ka Severnoj Makedoniji, podsetio je da je počela gradnja Fruškogorskog koridora, a gradiće se i brze saobraćajnice do Požarevca, zatim do Gradišta i Golupca.\nDodao je da Moravski koridor uveliko napreduje, kao i deonice Ruma-Šabac, Kuzmin-Sremska Rača, a uskoro bi, naveo je, trebalo da se završe „papiri“ za brzu saobraćajnicu Beograd – Zrenjanin.\n„Uskoro bi trebalo da, posle deonice Čačak-Požega, idemo na deonicu auto-puta od Požege ka Arilju, Ivanjici, Sjenici, Dugoj poljani, do granice sa Crnom Gorom. Nadamo se da će Crna Gora pronaći novac da uradi 60 kilometara auto-puta od Boljara do dela puta koji je već izgrađen“, rekao je Vučić.\nSrbija dobija drugačiji izgled za devet, deset meseci, podvukao je on.\n„Od 2012. do 2021. godine 50 odsto smo uvećali, u apsolutnim brojakama, BDP naše zemlje, ali toliko su uvećane i plate, u realnim brojevima, u nominalnim i više 60 odsto. Penzioneri imaju najveće penzije u istoriji, ali to još nije dovoljno i zato posebno brinemo o njima“, rekao je Vučić.\nI vladika Fotije u borbu za čistu zemlju, vodu i vazduh


MILETIĆ: Pojedine zadružne saveze vode ljudi koji su učestvovali u propadanju zadrugarstva - Svrljiske novine\nMILETIĆ: Pojedine zadružne saveze vode ljudi koji su učestvovali u propadanju zadrugarstva\nDa li postoje razne mahinacije?\nKoliko predsednika u okružnim zadružnim savezima je ranije učestvovalo u propadanju zadrugarstva, jedno je od pitanja koje je narodni poslanik Milija Miletić uputio Narodnoj skupštini Republike Srbije.\nMiletić Milija, narodni poslanik, foto: A.P.\nSvedoci smo da je do 2000. godine, a i posle toga, veliki broj zadruga otišao u stečaj, a ogromne imovine zadruga su nestale na čudan način. U tome su učestvovali i ti pojedinci koji sada vode okružne zadružne saveze, neću im spominjati imena, oni će se sami pronaći, ali obećavam da ću na nekom od narednih zasedanja Skupštine reći ko su oni, kako rade i šta rade, poručio je Miletić.\nPOJEDINCI OD NOVOOSNOVANIH ZADRUGA TRAŽE DEO OD DOBIJENIH SREDSTAVA?\nNarodni poslanik Milija Miletić govoreći o ovom problemu, ne pominjući imena tih ljudi koji su na čelnim mestima u okružnim zadružnim savezima, kaže da oni rade za lično svoj interes, pogotovu kod novoosnovanih zadruga.\nPrevPrethodnaPoginuo mladić na putu prema Lukovu\nSledećaFudbaleri FK ‚‚Svrljig” poraženi od OFK ‚‚Niš”Next


Aktuelizovano pitanje otvaranja tajnih dosjea u Srbiji\nSedište Bezbednosno informativne agencije u Beogradu, arhiv\nGrađani Srbije, deset godina nakon demokratskih promena, slušaju obećanja o otvaranju dosije tajnih službi. Dugo se spekulisalo da ne postoji postoji politička spremnost da se to uradi, jer bi se ušlo u trag onima koji danas ekonomski i politički upravljaju Srbijom. Stranka Vuka Draškovića, Srpski pokret obnove, koji je bio najveća žrtva tajnih službi, pokrenula je jednu takvu inicijativu i očekuje usvajanje zakona do kraja godine.\nSrbija je među poslednjim zemljama nekadašnjeg komunističkog lagera koja još nije donela zakon o otvaranju tajnih dosjea. Stoga je Srpski pokret obnove po treći put podneo predlog Zakona o otvaranju tajnih dosjea.\nPo tom predlogu, svaki građanin Srbije će moći da zatraži uvid u svoj dosije od nezavisne komisije koja će biti formirana nakon usvajanja zakona.\nZakon predviđa da će se otvore svi politički dosjei, bez obzira na to u kom su periodu nastali.\nDirektor ove stranke Aleksandar Jugović kaže da, prema njegovim saznajima, postoji politička saglasnost unutar vladajuće koalicije i DS-a da se zakon uz pravno tehničku redakturu usvoji u predloženom obliku.\nPodnosioci predloga zakona, kao i dobar deo javnost očekuju zakon što pre. Zakon je rađen po ugledu na najbolja iskustva Nemačke, Poljske, Rumunije i Slovačke, navode predlagači.\n„SPO je pokrenuo inicijativu. Saglasnost će doći sa stepenom demokratizacije Srbije. Saglasnost će doći sa poverenjem u partnere koji vladaju u Srbiji, pre svega Demokratskom strankom i nadamo se podršci. Ovo je jedan čin više nego potreban da bi se građanima omogućio pristup podacima koje su o njima vodile službe bezbednosti, da bi se zaštitila zloupotreba tih podataka, da bi se izvršila rehabilitacija žrtava”, kaže Aleksandar Jugović.\nBoško Ristić, funkcioner Demokratske stranke i predsednik skupštinskog Odbora za pravosuđe i upravu, kaže za naš program da je za stranku čiji je član prihvatljiva ideja da se što pre donese takav zakon.\n„Što se Demokratske stranke tiče ne postoji nikakva smetnja da se zakonom uredi otvaranje tajnih dosije i smatramo da to jeste i jedna od tekovina demokratskih promena i da građani Srbije opravdano očekuju da se ti dosjei na odgovarajući način urede zakonom. Očigledno je da su se stekli uslovi da se o tome razgovara i da se jedan takav zakonski predlog nađe u zakonskoj odnosno skupštinskoj proceduri što pre”, kaže Ristić.\nGde se kriju ljudi BIA-e\nVuk Drašković na martovskim protestima 1991, Foto: Vesna Anđić\nLider SPO Vuk Drašković kaže da je raniji pokušaj ove stranke iz 2004. propao jer postoje pojedinci u današnjim strukturama vlasti koji se protive otvaranju dosjea. Drašković je jedan od najglasnijih zagovornika otvaranja tajnih dosjea, jer je i sam često bio žrtva tajnih službi. Kaže da je iz službe dobio informaciju da je njegov dosije najveći.\n„Pa najveći u tom smislu jedan funkcioner službe državne bezbednosti posle 5. oktobra rekao da bi mi trebalo 15 dana i 15 noći samo da prelistam dosije koji su pravili i napravili o meni. Verovatno bi mi trebao neki ogromni kamion da taj dosije dovučem kući, odnosno njegovu overenu kopiju”, kaže duhovito Drašković.\nSumnju u iskrenost da se Zakon zaista primeni Drašković potkrepljuje tvrdnom kako bi se ušlo u trag današnjih ekonomskih i političkih vlasnika demokratske Srbije, koji su svoju moći i bogastvo sticali zahvaljujući tajnim službama.\n“Mislim da će biti najveći otpor ali tu se se ne sme popustiti da se imena svih agenata i doušnika učine javnim. Zbog toga što i u današnjoj vladajućoj garnituri koja se mnogo zaklinje za principe Evropske unije i demokratije na rečima, verovatno ima mnogo onih koji su zapravo bili službini ljudi”, iznosi svoju sumnju i procenu Vuk Drašković.\nOdgovor na ovakve tvrdnje dobili smo u Bezbednosnoj informativnoj agenciji. Jovan Stojić, portparol Agencije i načelnik kabineta direktora, navodi u izjavi za naš program da zakonski predlog, koga još nisu videli, predviđa otvaranje dosije svih nekadašnjih tajni službi. Nemaju ništa protiv zakona i mogućnosti da građani dobiju svoj dosije ukoliko je i vođen u nekoj od tajnih službi.\n„Još jednom ponavljam. Mi nemamo ništa protiv usvajanja takvog zakona. Čak šta više da jedno demokratski uređeno i civilizovano društvo mora da ima takav jedan zakon. Takođe smatramo da treba da postoji i ravnoteža između potreba takvog jednog organizovanog i uređenog društva, s jedne strane i s druge strane zaštita bezbednosti Republike Srbije”, kaže Stojić.\nOtvaranja dosjea jeste pitanje poštovanja osnovnih ljudskih prava. Poverenik za informacije javnog značaja Rodoljub Šabić navodi da je krajnje vreme da se usvoji takav zakon i da on ne sme da bude samo "kozmetički".\n„Da nama takav zakon treba i da ne treba da bude kozmetički, nego treba zakon koji će na pravi način regulisati pitanja koja su već evidentirana i jasna. I ako je išta prednost u odnosu na to naše kašnjenje u odnosu na deo tranzicionog sveta koji je taj zakon doneo, onda je činjenica da imamo na raspolaganju riznicu rešenja koji su drugi kreirali i probali u praksi. Ali ponavljam taj zakon ne treba da bude kozmetički”, podvlači Šabić.\nArhivu Srbije ranije je predato 70.000 dosjea, ali da su oni ostali nedostupni građanima jer ne postoji zakon koji uređuje njihovo otvaranje.


NBS na stručnom skupu kompanije Cisco | PC Press\nNBS na stručnom skupu kompanije Cisco\n6. april 2015. Jovana Milićević\nNarodna banka Srbije, jedna od organizacija s najnaprednijom informaciono-komunikacionom mrežom u Srbiji, predstavila je na godišnjem stručnom skupu, koji je organizovala kompanija Cisco, svoja iskustva iz oblasti mrežnog povezivanja informaciono-komunikacionih resursa.\nNa stručnom skupu bilo je prisutno više od 600 stručnjaka iz pomenute oblasti, a Narodnu banku Srbije predstavljao je generalni direktor Sektora za informacione tehnologije Goran Kunjadić.\nRešenje primenjeno u Narodnoj banci Srbije podrazumeva kompleksan sistem, koji povezuje preko 2.100 računara, više od 100 servera najrazličitijih namena, druge specijalizovane mrežne uređaje i integrisanu IP telefoniju.\nRačunarsko-komunikaciona mreža Narodne banke Srbije svojom konfiguracijom i pravilnim odabirom mrežnih komponenti obezbeđuje visok stepen zaštite od spoljašnjih i unutrašnjih mrežnih napada. Najveća pažnja posvećuje se merama koje sprečavaju mrežne napade, zatim odbrani od samih napada, kao i analizama eventualnih napada, koje se koriste za unapređenje sistema zaštite.\nStručnjaci prisutni na skupu iskazali su interesovanje za korišćenje iskustava Narodne banke Srbije iz oblasti konfigurisanja računarsko-komunikacione mreže, kao i definisanja bezbednosnih parametara zaštite mrežnih resursa.\nU Narodnoj banci Srbije su primenjena neka od bezbednosnih rešenja koja koriste Bundesbanka i Banka Francuske, a koja su usvojena prilikom namenskih poseta i razmene iskustava s tim bankama.\nTagovi: Cisco, Narodna banka Srbije, NBS\n← Počela prodaja ulaznica za Digital Day 2015\nVip: 4G besplatno do kraja aprila →


RTS :: Prva faza obnove parka Ušće gotova do 20. oktobra\nDruštvo Prva faza obnove parka Ušće gotova do 20. oktobra\nčetvrtak, 24. avg 2017, 14:55 -> 15:32\nPrva faza obnove parka Ušće gotova do 20. oktobra\nGradonačelnik Beograda Siniša Mali obišao je radove na rekonstrukciji parka Ušće, između Brankovog mosta i hotela "Jugoslavije". Najavio je da će prva faza biti završena do 20. oktobra, kada je planirano i otvaranje Muzeja savremene umetnosti.\nSiniša Mali je istakao da je ovo jedan od najlepših, ali i najzahtevnijih projekata koji su rađeni u Beogradu i da će se na prostoru od 88 hektara nakon završetka radova naći pet velikih uređenih staza, igrališta, teretane na otvorenom, mesta za koncerte, izložbe, šetnju...\n"Ovaj park će potpuno promeniti izgled ovog dela Beograda, postaće mesto gde ljudi žele da dolaze, što sada nije slučaj. Ovde je puno zelenila i tako će i ostati, ali ćemo uz prirodu sada imati i sadržaje koji će ispuniti park životom", naveo je Mali.\nGradonačelnik je rekao da će samo ove godine biti uloženo više od 200 miliona dinara u park na Ušću i da se završetak svih radova očekuje za dve do tri godine.\n"Ovo je i najveći projekat koji JKP Gradsko zelenilo radi od svog osnivanja 1929. godine. Sledeće godine nas očekuje i postavljanje velikog jarbola, izgradnja gondole koja će povezivati Ušće sa Kalemegdanom, postavljanje velikog točka koji će bit još jedna turistička atrakcija. Ne radimo ništa napamet, Jan Gel najpoznatiji svetski arhitekta kreirao je projekat po kome radimo", istakao je Mali.\nOn je kazao da će park, po uzoru na "Central park" u Njujorku i "Gorki park" u Moskvi, imati zone - zonu umetnosti, zone Srbija 1 i Srbija 2, zonu za zabavu i druge.\n"Rekonstrukcija Savskog mosta koji će biti pešački most, izgradnja nove gondole, sve je to u sklopu strategije da spuštamo Beograd na reke i da što veći broj građana provodi vreme na rekama. Oni za to moraju imati razlog, sadržaje, uslove i na tome radimo", rekao je Mali.\nOn je dodao da će kej ostati nedirnut, dok se naredne godine očekuje usvajanje pravilnika o radu splavova na teritoriji Beograda.\n"Tu kasnimo, jer Zakon o vodama nije bio usvojen na vreme. Uvešćemo red u rad splavova koji će morati da imaju odgovarajući sistem bezbednosti, održavanja, ali kej ostaje isti kao deo sadržaja parka i ovog dela grada", zaključio je Mali.\nKako kažu iz JKP "Zelenilo-Beograd", u novom parku biće pet primarnih pravaca odnosno staza koje će park deliti na odgovarajuće celine. Staze će se zvati Pokret, Priroda, Srbija 1, Srbija 2 i Umetnost.\nSve staze će biti širine šest metara, osim staze Umetnost koja će biti široka osam metara i podržavaće sadržaje na otvorenom u funkciji Muzeja savremene umetnosti, poput galerije na otvorenom.\nStaza Pokret pružaće se od raskrsnice ulica Trešnjinog cveta i Bulevara Nikole Tesle do Zemunskog keja, ona će voditi do sportskih sadržaja i terena za mali fudbal, teretane na otvorenom, saobraćajnog poligona za decu.\nStaze Srbija 1 i Srbija 2 biće levo i desno od Palate Srbija i biće namenjene događajima koji će promovisati srpsku kulturu, folklor, gastronomiju. U blizini ovih staza biće postavljene ležaljke za sunčanje i drugi sadržaji.\n(četvrtak, 24. avg 2017, 15:57) - anonymous [neregistrovani]\nBudi te ponosni na novo uredjene i otvorene parkove ,ali još ponosniji,ako ih očuvate u njihovoj ljepoti i funkciji.


„Bez himne Srbije u Srbiji nije pobeda već ponižavanje zemlje“ - 19.03.2018, Sputnik Srbija\nRukometni savez Vojvodine (RSV) smatra da je odluka da juniorke Srbije u Kragujevcu dočekaju kosovsku selekciju bez obeležja i himne nije pobeda, kako je... 19.03.2018, Sputnik Srbija\nHvala Vojvodino što snažnije braniš Srbiju od nas u Šumadiji. Pored ovakvog Beograda, sve je u Srbiji moguće.\n16:33 19.03.2018 (Osveženo: 12:34 20.03.2018)\nRukometni savez Vojvodine (RSV) smatra da je odluka da juniorke Srbije u Kragujevcu dočekaju kosovsku selekciju bez obeležja i himne nije pobeda, kako je predstavila krovna rukometna organizacija u Srbiji, ponižavajuća da i krši zakon i predložio da se turnir otkaže ili premesti u drugu zemlju.\n„U brojnim elektronskim medijima i na sajtu RŠ mogao se videti naslov u smislu ’velika pobeda Srbije‘, pa se pitamo na koji način je Srbija pobedila i koga, ako znamo da će na teritoriji Srbije igrati reprezentacija tzv. države Kosova, a da će sve zastave, državni simboli i himne, dakle i zastava i himna Srbije, biti zabranjeni, što nikako ne može biti pobeda, već se objektivno radi o ponižavanju Srbije“, navodi se u saopštenju RSV-a.\nIz RSV-a podsećaju da se takvim potezom krši odredba iz člana 165 Zakona o sportu prema kojem postoji obaveza upotrebe grba, zastave i himne Republike Srbije na svim međunarodnim takmičenjima, kao i odredbe članova 29. i 36. Zakona o izgledu i upotrebi grba, zastave i himne Srbije.\n„U trenutku kada se državni vrh Srbije bori za Kosovo i Metohiju, za očuvanje srpske tradicije i srpske svetinje, rukomet će se igrati u Kragujevcu, gde sigurno ima dosta ljudi koji su upravo sa teritorije Kosova i Metohije proterani i napustili su svoje domove, da bi oni i svi mi doživeli da u Srbiji, u srcu Šumadije, budu zabranjena obeležja Srbije, zastava, grb i himna ’Bože pravde‘, a samo da bi se tako udovoljilo tzv. državi Kosovo.“\nNaglašava se i da nikome u Srbiji nije želja da se na sportskim igralištima dešavaju nemile scene, nasilje i bilo šta drugo što nije u skladu sa sportskim duhom.\n„Osećamo da će ovakva odluka izazvati revolt i problem kod srpskog naroda, kojem je tzv. država Kosovo već dovoljno bolna tema. Predlažemo da se promeni odluka ili da se turnir otkaže, ili da se domaćinstvo premesti u neku drugu državu, gde će ovakva odluka biti manje sramna i bolna za naš narod, koji je već dovoljno propatio i ispaštao zbog nepravde učinjene na Kosovu i Metohiji“, zaključuju iz RSV-a.\nUtakmica juniorske ženske reprezentacije u kvalifikacijama za Svetsko prvenstvo između Srbije i Kosova igra se u petak od 16 sati.


Telekom Srbija kupio još dva kablovska operatora - Radijus vektor i AVcom | Nova Ekonomija\nTelekom Srbija kupio još dva kablovska operatora - Radijus vektor i AVcom\nTelekom Srbija kupio je još dva kablovska operatora - Radijus vektor i AVcom, a pregovaraju sa još pet manjih.\nTo je u intervjuu za Blic rekao koordinator za internet i multimediju Telekom Srbija grupe i direktor Motela Vladimir Lučić koji dodaje da očekuju da se u prvom kvartalu ove godine završe i te akvizicije.\nKako je rekao, kupovina kablovaca je uslov za realizaciju razvojne strategije Milion plus, kojom treba da dođu do više od milion korisnika televizije i interneta.\nKupovinom je dobijeno 120.000 novih internet i televizijskih korisnika koje je imao Radijus vektor i 18.000 koje je imao AVcom. Upitan može li i ova kupovina da izazove buru u javnosti kao kupovina Kopernikusa, Lučić kaže da ne zna zašto je izazivaju samo naše akvizicije, a ne i konkurencije.\n"Rešili smo da stavimo tačku na zaostajanje Telekoma, da ga postavimo tamo gde treba da bude nacionalni operator, a to je mesto lidera", rekao je Lučić te dodao da se Telekom finansira sopstvenim sredstvima.\nKako kaže, kada poredite sve kablovce uključujući i SBB, Telekom ima ubedljivo najveći profit, ali i najveći broj radnika, više nego svi mobilni i kablovski operatori zajedno. Kupovinom kablovaca smo za pet meseci u Srbiji povećali broj TV korisnika za više od 50 odsto, pa ih sada ima preko 700.000, rekao je on i dodao da kompaniji to daje snagu da dodatno ulaže u sadržaj te je pokrenut i kanal Superstar.\nOn je naveo da je Telekom imao mali broj TV korisnika, jer su kablovci napravili svoj kartel i paralelnu mrežu i nisu se, kako je rekao, međusobno napadali već su se udružili protiv Telekoma. U sklopu projekta Milion plus nije kupovina televizija, rekao je Lučić i dodao da će u fokusu, kao i kod svih velikih kompanija u svetu, biti i multimedija, jer je, kako kaže, internet jedini siguran prihod u narednih 50 godina. Internet portali će u budućnosti biti najveći proizvođači sadržaja i mi želimo da budemo jedan od nosilaca pravljenja tog lokalnog serijskog, sportskog ili naučnog programa.\nLjajić: Nije stigla zvanična ponuda američkog fonda za Telekom Srbija\nTelekom će kupiti još nekoliko kablovskih operatera


DUG PUT DO „ISTIH“ PAPIRA - Glas Podrinja\nSTUPIO NA SNAGU ZAKON O OZAKONjENjU OBJEKATA\nDUG PUT DO „ISTIH“ PAPIRA\nIako je najavljeno da će Zakon o ozakonjenju objekata, koji je nedavno stupio na snagu, olakšati i ubrzati proces legalizacije, u praktičnoj primeni ovog rešenja biće mnogo poteškoća\nOzakonjenje objekata u Srbiji, po novom rešenju, vršiće se po službenoj dužnosti. U Šapcu, taj posao pripada Odeljenju za urbanizam. Građani nemaju pravo podnošenja zahteva za legalizaciju, već će obeveštavati građevinskog inspektora da imaju nelegalno sagrađene objekte. Svega troje građevinskih inspektora ima zadatak da u narednih 12 meseci obiđe sve objekte na području Šapca, te da na posebnim popisnim obrascima sačini izveštaje o nelegalno izgrađenim i dograđenim objektima. Plan i program rada inspektora, odnosno obilazak terena biće objavljen na sajtu grada i posredstvom medija.\n- Radi se o veom obimnom poslu koji je donela republička Vlada. On zahteva strpljenje svih koji budu učestvovali u procesu. Zakon je osmislio da nadležni organ obavlja posao po službenoj dužnosti. Građani neće moći da podnesu zahtev za ozakonjenje objekata, već će samo moći da obaveste građevinskog inspektora da imaju nelegalne objekte. To ne znači da su ušli u postupak ozakonjenja, već moraju sačekati da građevinski inspektori izađu na lice mesta i evidentiraju nelegalno izgrađene objekte. Popis će se obavljati po zonama, od grada ka seoskom području. Inspektori će posetiti sva domaćinstva, konstatovati koji objekti su izgrađeni i da li za njih postoje izdata rešenja o odobrenju za izvođenje radova ili građevinska dozvola, te da li se odstupilo od tih dokumenata. Ako se ispostavi da su objekti nelegalni, inspektor donosi rešenje o rušenju objekta koje se dostavlja Odeljenju za urbanizam. Mi zatim pokrećemo postupak po službenoj dužnosti i obaveštavamo građane šta treba da nam dostave od dokumentacije. Ukoliko su na toj lokaciji rešeni imovinsko pravni objekti, te da se objekat ne nalaziti na mestu gde legalizacije ne može da se sprovede, građani nam dostavljaju izveštaj o zatečenom stanju i elaborat geodetskih radova, nakon čega se donosi rešenje o ozakonjenju, objašnjava Jelena Jekić, načelnica Odeljenja za urbanizam.\nSamo oni građani koji su izvršili upis prava na svojine u Službi katastra nepokretnosti mogu, a po slovu zakonu i moraju, da samostalno pokrenu postupak legalizacije.\n- Pravo na podnošenje zahteva za legalizaciju objekata imaju samo oni građani sa pravosnažno okončanim postupkom u Službi za katastar nepokretnosti, odnosno oni koji su izvršili upis prava svojine po posebnom zakonu koji je važio u proteklom periodu. Oni su u obavezi da u roku od šest meseci podnesu zahtev za legalizaciju, ali ne moraju da pribavljaju izveštaj o zatečenom stanju i elaborat geodetskih radova već plaćaju samo taksu propisanu zakonom. Treba da nam dostave pravosnažno rešenje ili prepis lista nepokretnosti, te ćemo im izdati rešenje o ozakonjenju objekata, dodaje naša sagovornica.\nGrađani moraju sarađivati sa nadležnim institucijama, jer ukoliko ne ispune naloge inspekcije preti im rušenje objekata, ili u slučaju da se radi o zgradama kolektivnog stanovanja, zabrana prometa nepokretnosti.\n- Ukoliko stranka u propisanom roku ne dostavi traženu dokumentaciju, njen zahtev se odbija i nalaže se rušenje objekta.\nU moru komplikovanih procedura jedna od retkih pozitivnih stvari biće cena legalizacije, koja će, kada se kompletan postupak okonča, biti niža u odnosu na prošla rešenja.\n- Ovaj zakon na potpuno nov način reguliše ozakonjenje objekata u odnosu na stara rešenja. Takse koje će građani plaćati su svakako niže u odnosu na doprinose koji su se plaćali na osnovu starih Zakona o legalizaciji. Takse su jasno definisane u zavisnosti od veličine i namene objekta, a pored njih, građani će morati da prilože i izveštaj o zatečenom stanju, elaborat geodetskih radova i dokaz o rešenim imovinsko pravnim odnosima.\nSve informacije u vezi sa postupkom legalizacije, o tome koji objekti ne mogu biti legalizovani, kao i o troškovima, odnosno visini iznosa taksi u zavisnosti od kvadrature objekta, građani Šapca mogu dobiti u kancelariji Odeljenja za urbanizam, u ulici Janka Veselinovića broj 20.


Za dve godine postojanja uvrstili smo se medju 20 najboljih kompanija u našoj zemlji, ostvarili zavidnu profitnu stopu i saradnju sa najboljim evropskim kompanijama i poslovnim bankama.\nPreduzeće za investiranje, projektovanje i gradnju »KARNAK« d.o.o. posluje u sferi projektovanja i inženjeringa, građevinarstva, građevinskih i građevinsko-zanatskih radova, kao i pružanja usluga u oblasti prometa i ostalih aktivnosti.\nPreduzeće se orijentiše na pružanje usluga po sistemu »ključ u ruke«, što podrazumeva da klijent – korisnik naših usluga dobija visoko kvalitetne, kompletne usluge iz oblasti rada preduzeća, počev od izbora lokacija za gradnju, pribavljanja kompletne građevinske dokumentacije ( saglasnosti, dozvole i sl. ), izrade projektnih i ostalih dokumenata, izvođenje i nadzor gradnje objekata.\nPrema poslovnim pokazateljima »otvaranje« SCG prema Evropi i, posebno prema zemljama našeg bližeg okruženja je mogućnost koju svojom delatnošću, načinom rada i potencijalom možete u potpunosti iskoristiti u poslovanju sa nama. To ističemo iz razloga što je naša ciljna grupa korisnika iz susednih zemalja i dela Evrope zainterestovanog za »green field investment« projekte u našoj zemlji.\nZa nas je najvažnije da ponudom jedinstvene, visokokvalitetne i profesionalne usluge u budućnosti unapredimo ovu delatnost, uspostavimo veće poverenje stranih ulagača i priliv stranih dugoročnih investicija u našu zemlju, kao i da proširimo svoju delatnost u skladu sa potrebama tržišta.


Проактивна политика Владе у енергетици | Socijalistička partija Srbije\nProaktivna politika Vlade u energetici Vesti\n26 marta, 2015 u 11:45\n„Vlada Srbije vodi proaktivnu regionalnu politiku, u cilju energetske bezbednosti zemlje, jer energetski izazovi ne poznaju granice“, izjavio je ministar rudarstva i energetike Aleksandar Antić. Otvarajući forum “Energetske perspektive regiona”, Antić je naglasio da je energetska bezbednost Srbije i regiona zajednička tema mnogih zvaničnih sastanaka u regionu, jer energetski izazovi ne poznaju granice.\n„Vlada Srbije zbog toga vodi aktivnu regionalnu politiku i već je održala zajedničke sednice sa vladama susednih zemalja, gde je energetika bila jedna od ključnih tema“, podsetio je Antić. „Srbija je usvojila i Zakon o energetici idući u susret evrointegracijama i na taj način sublimirala evropsko zakonodavstvo u toj oblasti“, kazao je ministar. „Na taj način Srbija je stvorila uslove za investicije u tom segmentu privrede“, rekao je Antić i dodao da je u okviru tog zakona Agencija za energetiku definisana kao nezavisno telo. U cilju obezbeđenja energetske stabilnosti, Vlada je započela reorganizacije EPS-a i Srbijagasa, napomenuo je ministar energetike i dodao da je plan da Srbijagas posluje kao vertikalno integrisana kompanija, sa dva odvojena preduzeća. Srbijagas će na taj način biti oslobođena tereta vođenja socijalne politike, kroz neadekvatnu naplatu usluga od lokalnih samouprava, građana i preduzeća, kazao je on.\nU oblasti energetike Vlada planira da u naredna dva meseca pokrene modernizaciju Pančevačke rafinerije, kao deoničar NIS-a, sa ciljem da se podigne kvalitet prerade naftnih derivata i da ta kompanija posluje još profitabilnije, najavio je Antić. Što se tiče obezbeđnja gasa, Vlada posle odustajanja Rusije od projekta Južni tok, razmatra alternativne pravce snabdevanja gasom i naša zemlja je potpuno spremna da se uključi u potencijalne projekte. U planu je da se ove godine Srbija uključi u gasnu interkonekciju sa Bugarskom, jer taj projekat otvara mnoge perspektive našoj zemlji, da se povežemo na turski gasovod prego Grčke i Bugarske, najavio je Antić. Srbija mora da ostvari potpunu energetsku bezbednost kada je u pitanje snabdevanje gasom i otvorena je za ulazak u sve postojeće projekte u regionu, naglasio je Antić.


Nova odluka OPEK+ o proizvodnji nafte najranije u januaru - 22.09.2017, Sputnik Srbija\nNova odluka OPEK+ o proizvodnji nafte najranije u januaru\nOdluka o tome da se produži Sporazum o smanjenju proizvodnje nafte u okviru OPEK-a, kao i u zemljama koje nisu članice te organizacije, mogla bi da bude usvojena... 22.09.2017, Sputnik Srbija\nvesti, ekonomija, svet, aleksandar novak, opek\n16:33 22.09.2017 (Osveženo: 21:24 22.09.2017)\n© Sputnik / Alekseй Filippov / Uđi u foto-galerijuMinistar energetike Rusije Aleksandar Novak na Istočnom ekonomskom forumu u Vladivostoku.\nOdluka o tome da se produži Sporazum o smanjenju proizvodnje nafte u okviru OPEK-a, kao i u zemljama koje nisu članice te organizacije, mogla bi da bude usvojena najranije u januaru naredne godine, rekao je ministar energetike Rusije Aleksandar Novak.\n„Što se tiče produžavanja Sporazuma, nije prvi put da razmatramo to pitanje. U slučaju da to bude potrebno, uvek možemo da se vratimo na to pitanje i da usvojimo određenu odluku. Smatramo da je sada još rano da se govori o tome“, rekao je Novak.\nRuski ministar je, takođe, izjavio da očekuje visok nivo ispunjavanja odredbi Sporazuma OPEK-a i drugih zemalja o smanjenju proizvodnje nafte tokom septembra.\n„Mislim da će u septembru takođe biti visok nivo ispunjavanja Sporazuma, to su potvrdili današnji sastanci. Rusija potpuno ispunjava svoje obaveze po onim pokazateljima koje je preuzela na sebe. Naše kompanije koje dobrovoljno učestvuju u tome takođe su zainteresovane za realizaciju tog sporazuma, jer mi zaista dobijamo efekat od uravnotežavanja tržišta“, rekao je Novak.\nOPEK i niz zemalja koje nisu članice te organizacije dogovorili su se krajem 2016. godine u Beču da smanje proizvodnju nafte za ukupno 1,8 miliona barela dnevno u poređenju sa oktobarskim nivoom iz te godine. Sporazum važi do kraja marta naredne godine.\nMinistarski komitet za nadgledanje Sporazuma o smanjenju proizvodnje nafte (OPEK+) pozvao je sve zemlje koje učestvuju u ovom dogovoru da stoprocentno ispunjavaju svoje obaveze.


Čudesna začarana šuma u losanđeleskom pop-up restoranu - Lux Life luksuzni portal: Moda, Stil, Trendovi, Kolekcije 2019/2020...\nŠuma, veštački sneg i gigantski sat sa kukavicom, kreirali su idealnu scenografiju za sve posetioce, u pop-up restoranu u Los Anđelesu, koji je kreirao nemački dizajner Hendrik Muler, za kuhinjski brend Gaggenau…\nRestaurant 1683 bio je instaliran na jedanaestom spratu zgrade skladišta u centru Los Anšelesa, a ugošćavao je goste tri uzastopne večeri u maju mesecu. Organizovan od strane Gaggenau brenda, kako bi se poklopio sa njihovom 333. godišnjicom, ovaj privremeni restoran predvodio je kuvar sa tri Mišelin zvezde, Danijel Hum, koji u svojoj biografiji ima radna mesta u brojnim prestižnim restoranima.\nKako bi kreirali neverovatno okruženje za ovo iskustvo obedovanja, Muler i njegov tim iz Einszu33 okrenuli su se prema samom začetku ovog brenda, u livnici eksera u nemačkoj Crnoj šumi, koja je poznata kao mesto odvijanja radnje iz bajki braće Grim.\n“Naša interpretacija odmah je dovela do ideje kreiranja neverovatnog iskustva u šumskoj postavci, koja bi oživela mitsku atmosferu Crne šume”, rekao je Muler.\nPo ulasku u Cooper zgradu, gosti su se popeli liftom do jedanaestog sprata, gde su se susreli sa ogromnim satom sa kukavicom, koji je bio idealno mesto za fotografisanje. Oko ivice centralne istalacije postavljena je izložba Gaggenau istorije, uključujući rane proizvode, razvoj materijala i fotografije.\nLoža u zadnjem delu kreirana je od prozora industrijskog stila, sa pogledom na modni i umetnički distrikt Los Anđelesa, kako bi gosti mogli da posmatraju zalazak sunca dok uživaju u koktelima i kanapeima.\nUnutar instalacije bila je kreirana sasvim dugačija scena. U samom centru mračnog prostora stajala je grupa od šest ipo metara visokog drveća, sa reflektivnim saksijama, koje je bilo okruženo veštačkim snegom.\n“Celokupna atmosfera za koju smo se odlučili bila je snežna šuma ispunjena mesečevom svetlošću, koja kreira dezen grana na podu i trpezarijskom prostoru”, rekao je Muler.\nPosetioci su imali priliku da sede za jednom od šest kuhinjskih stanica, kao i da posmatraju pripremu svojih obroka.\nOd osmišljanja ideje do izvršenja, ovaj projekat je bio u izradi osam meseci. Inače, ovo nije prvi put da Gaggenau predstavlja Restaurant 1683 – po prvi put su taj koncept realizovali u Njujorku pre dve godine, kada su radili sa šefom Humom i ugostili samo odabrane ljude, unutar drugačije scenografije.\nPROČITAJTE SLEDEĆI TEKST: Jedinstveni vijetnamski restoran


Veštačka inteligencija - Blic Online\nRobotika i veštačka inteligencija odavno nisu više „špansko selo“ za srpske đake. Sve je više mališana koji uz pomoć svojih nastavnika učestvuju u pravljenju robota, a neki od njih osvojili su i vredne nagrade širom Srbije. Nastavnica informatike i računarstva iz Ivanjice, Milkica Kostić Zlatić, ipak je otišla korak i dalje i jedna je od retkih žena u Srbiji, ako ne i jedina, koja je sama napravila automatizovanu tehnološku inovaciju – robota Helgu. U tom poduhvatu pomagali su joj i učenici, za koje je ovo, kako kaže, bilo neverovatno iskustvo.\nNakon što je svet zapanjio program, koja se bazira na veštačkoj inteligenciji, "Dip fejk", dolazi nam i "Maj heritidž", odnosno "Duboka nostalgija", koja animira likove sa starih fotografija, što može probuditii kod nekih i najiskrenije i najdirljivije emocije.\nKasno u petak popodne američki milijarder i preduzetnik Ilon Mask izašao je na binu da predstavi svetu najnovije dostignuće njegove kompanije “Neuralink”, u fokusu se našla svinja Gertruda sa ugrađenim kompjuterskim čipom u glavi.\nVEŠTAČKA INTELIGENCIJA ZA BEZBEDNOST NA RADU Istraživačima iz Kragujevca odobreno 200.000 evra za AI projekat\nFond za nauku Srbije odobrio je 198.615 evra za finansiranje projekta iz oblasti veštačke inteligencije čiji su nosioci istraživači sa Univerziteta u Kragujevcu.


Od septembra GSP vozi do Pančeva - www.lobi-info.rs\nMilica K. 18. aprila 2016., 11:45 6.1k Views\nOd septembra linije 108 voziće putike do Pančeva, time omogućiti bolju i veću povezanost Beograda i Pančeva. Pančevci će ući u BusPlus sistem od septembra, što će im omogućiti da uplatom mesečne pretplate koriste gradski prevoz do Beograda. Poznato je da najveći broj putnika iz Pančeva ide ka Beogradu, pa će im novi sporazum obezbediti bolji i jeftiniji prevoz.\nObjedinjen javni prevoz Beograda i Pančeva omogući će da linija 108 produži svoju putanju sve do Pančeva.\nU nardnih mesec dana predstoji izrada Studije izvodljivosti, koja ima za cilj da pokaže koliko autobusa i u kom intervalu će prevoziti građane na liniji 108.\nNakon studije kreće se u izradu plana koji će početi da se primenjuje s početkom nove školske godine. Sporazum o unapređenju javnog prevoza između dva grada podstiče međusobnu integraciju i saradnju.\nOvo nije ništa teško, niti komplikovano, potrebna je samo dobra volja dve gradske uprave, kako bismo poboljšali kvalitet života, jer samo ujedinjeni možemo da menjamo stvari– izjavio je gradonačelnik Beograda Siniša Mali, kako prenosi Beoinfo.\nGradonačelnik Pančeva Saša Pavlov uz zahvalnost gradonačelniku Beograda i Direkciji za javni prevoz na angažovanju, istakao je da je potpisivanjem sporazuma koji će omogućiti integraciju javnog prevoza dva grada, srušena barijera koja je vladala godinama između Beograda i Pančeva.\nOn je naglasio da je Pančevo najbliži grad Beogradu, što ovaj grad smatra osnovnom razvojnom šansom.\nPored autobuskog prevoza planirano je da i BG voz koji sad ide do Ovče produži do Pančeva i izgradnja biciklističke staze do Pančeva.\nPročitajte još i: Projekat integracije i unapređenja pokrenut je u novembru prošle godine.\nPrethodna objava Tuča navijača na Zrenjaninskom putu u Borči\nSledeća objava Teretana na otvorenom u Centru 3 u Borči (FOTO)\nTuča navijača na Zrenjaninskom putu u Borči


Za Kurtija nezavisnosti nema bez referenduma\nProtest u Prištini 10.12.2007.\nLider "Samoopredelenja” Albin Kurti smatra da je međunarodno prisustvo na Kosovu dobro došlo ali sa ograničenom ulogom i zalaže se za referendum pre nezavisnosti.\nLider "Samoopredelenja” Albin Kurti smatra da proglašenju nezavisnosti Kosova treba da prethodi referendum, pretvaranje Kosovskog zaštitnog korpusa u vojsku, preuzimanje komande nad policijom od strane domaćih institiucija. On smatra da je međunarodno prisustvo na Kosovu dobro došlo ali pod drugim mandatom.\nProšlo je deset meseci od demonstracija Pokreta „Samoopredelenje“ mnogo se toga dogodilo, međutim malo se promenilo kaže za naš program lider „Samoopredelenja“, Aljbin Kurti:\n„Nasuprot obećanjima koja su dali i koja se još pre isteka roka pokrivaju novim obećanjima, političari u pregovarčkoj ekipi Kosova na taj način pokušavaju da sebi produže život“, kaže Kurti.\nOn ističe da iako su okončani dodatni pregovori o statusu Kosova, kosovski lideri govore o proglašenju nezavisnosti tokom 2008. godine. Međutim, prema njemu, tom činu treba da prethode dva značajna događaja, refendum i proglašavanje KZK vojskom Kosova.\n„Značajno je reći da su političari da bi primirili narod i odvratili njegovu ljutnju počeli da govore o nekakvom proglašenju nezavisnosti negde sledeće godine. Međutim, trebamo imati u vidu da ukoliko proglašenju nezavisnosti ne prethodi referendum i ako uporedo sa proglašavanjem nezavisnosti Kosovski zaštitni korpus ne postane vojska i Kosovska policijska služba bude pod našom kontrolom, tada će takvo proglašavanje nezavisnosti, umesto da proizvede nezavisnost Kosova od Srbije proizvesti nezavisnost enklava od Kosova“.\nKurti ocenjuje da kosovski političari po svemu sudeći neće slediti ovaj put već će odlagati nezavisnost što je više moguće i kada to urade učiniće to bez referenduma i bez postojanja vojske Kosova.\n„Takvo proglašavanje neće doneti koristi Kosovu već će naprotiv transformisati konflikt u nasilni i krvavi sukob u kojem ćemo mi izgubiti mnogo više jer smo manje spremni“ , kaže Kurti.\nOn ocenjuje da međunarodno prisustvo treba da ostane na Kosovu i posle nezavisnosti ali sa drugim mandatom od ovoga koji sada ima.\n„Mi smatramo da je međunarodno prisustvo na Kosovu dobrodošlo, ali pod uslovom da se uloga svodi na savete, predloge, sugestije i pomoć, čak i nadgledanje i monitorinig, ali nikako da vlada nad nama“.\nI u suverenom i nezavisnom Kosovu će ostati NATO, ali to treba da bude deo dogovora sa Prištinom, kaže Kurti ističući kako je sada NATO na Kosovu u obliku KFOR-a na osnovu Kumanovskog sporazuma od 9. juna 1999 godine koji je postignut sa, kako kaže, srpskom kriminalnom vojskom.\n„Iako će NATO u nezavisnom i suverenom Kosovu biti skoro u istom sastavu kao i KFOR, principi neće biti isti“, zaključuje Kurti.


Prema podacima Tužilaštva, od korone zvanično preminulo 50 korisnika niškog Gerontološkog\nSkoro 200 obolelih iz Gerontološkog centra bilo je tokom epidemije virusa korona zbrinuto u Kliničkom centru, a prema podacima Višeg javnog tužilaštva u Nišu preminulo je 50 korisnika, piše Insajder. Istraga protiv bivšeg direktora niškog Doma za stare traje već tri meseca, a postupak kontrole još nije završio ni Zaštitnik građana.\nU dom za stare gde "ni muva ne sme da uđe", kako je govorio predsednik Aleksandar Vučić, ušao je virus korona. >> Pročitaj celu vest na sajtu JužneVesti.com << Zato je sredinom aprila direktor uhapšen, a nedavno mu je produžen pritvor za još 60 dana.\nZvaničan podatak koliko je korisnika Gerontološkog centra obolelo nije poznat, ali prema rečima lekara Kliničkog centra za kratko vreme su zbrinuli skoro 200 obolelih, sa mnogo pratećih oboljenja, među kojima je bilo i nepokretnih.\nPrema podacima koje je Više javno tužilaštvo u Nišu dostavilo Insajderu - od posledica korone preminulo je 50 korisnika.\nZbog toga već tri meseca traje istraga protiv bivšeg direktora M.S. dok se će se eventualna odgovornost ostalih u lancu ispitivati tek nakon što se završi ovaj krivični postupak - podseća Insajder.\nDirektor se sumnjiči da nije sprečio širenje virusa u staračkom domu, da je dozvoljavao posete i izlaske van doma, ali i da su se krili simptomi bolesti štićenicima.\nU pritvoru je tri meseca, a u Tužilaštvu kažu da je do sada ispitano 10 svedoka, a zakazano ispitivanje preostalih, kao i oštećenih.\nZa to vreme istraga koju je pokrenuo Zaštitnik građana Zoran Pašalić praktično stoji u mestu. Zaštitnik građana je u odgovoru Insajderu naveo da postupak kontrole koči Više javno tužilaštvo u Nišu.\nGerontološki centar Niš i Ministarstvo za rad su obavestili Zaštitnika građana da ne mogu da dostave u ovom trenutku tražena izjašnjenja. To je od njih tražilo Više javno tužilaštvo u Nišu, koje je u međuvremenu povodom iste pravne stvari pokrenulo istragu, da se ne bi ugrozilo, omelo ili otežalo vođenje istražnog postupka - navodi Ombudsman za Insajder.\nPašalić ocenjuje da je dosadašnje postupanje u kontroli rada niškog Gerontološkog još jednom ukazalo na potrebu izmene i dopune Zakona o Zaštitnika građanu i davanja većih ovlašćenja u pogledu praćenja rada tužilastva i sudova.\nIz Insajdera podsećaju da je slućaj niškog Doma za stare bila tema njihove epizode Malih velikih priča koju možete pogledati u nastavku.\nOd aprila preminulo 50 korisnika Gerontološkog centra u Nišu\nIzvor: Danas, 14.Jul.2020\nPočetkom aprila objavljeno je da je korona virus ušao u niški Gerontološki centar, a od posledica epidemije, prema podacima koje je Više javno tužilaštvo u Nišu dostavilo Insajderu, preminulo je 50 korisnika.


Happynovisad / Muzika > vesti, nova izdanja, recenzije Poslušajte novu pesmu Nicka Cavea i sastava The Bad Seeds, ..\n< << ... 86 87 88 89 90 9192 93 94 95 96 ... 254 255 >> >\n16. jan 2013. @ 08:13 | vesti\nPoslušajte novu pesmu Nicka Cavea i sastava The Bad Seeds\nKrajem prošle godine, najavili smo da će Nick Cave, zajedno sa svojim sastavom The Bad Seeds, uskoro objaviti novi album. Naziv novog izdanja je „Push The Sky Away“, a njegovo objavljivanje očekujemo u februaru.\nPre neoliko meseci bili su poznati svi detalji u vezi novog albuma, a sada već možemo da uživamo u novim pesmama. Pesma koja je sada predstavljena publici, a koju možete poslušati na kraju teksta i zove se „Jubilee Street“. To je drugi singl sa predstojećeg albuma, a pre toga sastav je objavio pesmu „We No Who U R“, a koju možete poslušati ovde.\nNick Cave je godinama sarađivao sa svojim drugim sastavom Grinderman, ali izgleda da je sada rešio da to promeni. Tu pretpostavku potvrdio je na kraju jednog svog nastupa izjavivši da za Grinderman sada nastupa pauza i da „će se družiti za deset godina kada budu još stariji i ružniji“.


Pogledajte kako mobilni 3D štampač gradi kuću za 24 sata\nRuska kompanija "Apis Cor" odštampala je prvu kuću u celosti izgrađenu na gradilištu pomoću mobilnog 3D printera, i to za samo jedan dan. Prema navodima kompanije, kuća može da traje i do 175 godina, a košta 10.000 dolara.\nKinezi "odštampali" prvu višespratnicu\nKineska kompanija WinSun, specijalizovana za gradnju kuća pomoću 3D tehnologije, "odštampala" je svoju prvu višespratnicu, i to u skladu sa najstrožim građevinskim, ali i ekološkim standardima.\nSa željom da ponudi alternativu tradicionalnom načinu gradnje i kreira priuštiv objekat za stanovanje, kompanija "Apis Cor" sagradila je uz pomoć svog mobilnog 3D štampača kuću za svega 24 sata.\nKuća je izgrađena od betona, sadrži četiri prostorije i prostire se na 37 kvadratnih metara. Njena izgradnja je koštala nešto preko 10.000 dolara, a kompanija tvrdi da kuća može da traje 175 godina i izdrži različite vremenske uslove.\nCelokupan asortiman "Croma Select" tuševa možete videti klikom na fotografiju iznad\nGradnja objekata za stanovanje 3D šampanjem nije novina, ali inovativni štampač ruske kompanije najavljuje revoluciju u ovom načinu gradnje. Dosadašnji 3D štampači su bili masivni i zahtevali su da se delovi kuća, tj. zidovi grade u fabrici, a zatim sklapaju na gradilištu. Ruski štampač omogućio je je da se kompletna kuća izgradi na licu mesta.\n"Apis Cor" štampač je dovoljno snažan da izgradi kuću za dan, ali i dovoljno mali da se može pomerati uz minimalne pripreme i troškove transporta. Štampač je dugačak pet metara i težak dve i po tone i može se sklopiti za svega 30 minuta.\nNjegova portabilnost omogućuje da se izgradi objekat na jednoj lokaciji, a već sledećeg dana je moguće graditi na drugom mestu. To je naročito značajno za zemlje u razvoju, gde postoji velika potreba za brzom i jeftinom gradnjom.\nFoto: Youtube screenshot / Apis Cor\nKuće, Tehnika, Apis Cor, 3D štampanje, 3D gradnja, 3D štampač, Kuća za 24 sata, Mobilni štampač, Jeftina gradnja, Odštampana kuća


Sajam baštenskog namještaja - okov - Beograd, Srbija\nSajam baštenskog namještaja\nSjajna vijest za sve one koji vole trenutke odmora u svom dvorištu - u petak i subotu, 22. i 23. aprila održaće se sajam baštenskog namještaja u svim Okov centrima. Ovaj događaj predstavlja još jednu u nizu sjajnih prilika za uštedu jer će u toku dva dana trajanja sajma biti odobreno minimum 20% popusta na sve baštenske stolice, stolove i garniture.\nOvom prilikom u svim Okov centrima će se održati specijalna sajamska prezentacija na kojoj će biti izložen širok asortiman baštenskog namještaja od ratana, metala, plastike i drveta. Razni cjenovni rangovi i visok popust vam garantuju da ćete baš na ovom sajmu pronaći idealno rješenje za odmor u vašoj bašti!\nLetak na kom možete pogledati sve povoljnosti koje vas očekuju na Sajmu baštenskog namještaja se nalazi ovdje.\nOkov centri će u toku dva dana trajanja Sajma raditi po redovnom radnom vremenu, koje možete pogledati ovdje. S obzirom na da prodavnice u TC Bazar (Podgorica) i u TC HDL (Radanovići) rade svakog dana, navedene prodajne pogodnosti u njima će važiti i u nedelju 24. aprila.


RIK: SNS 48,25 odsto, sedam stranaka iz opozicije preko cenzusa\nM. D. 25. aprila 2016. 12:16\nCenzus su prešle i koalicija SPS-JS sa 11,01 odsto, SRS sa 8,05 odsto, koalicija oko DS sa 6,05 odsto, Pokret “Dosta je bilo” sa 5,99 odsto, SDS-LDP-LSV 5,03 i DS S-Dveri sa pet odsto glasova.\nKako je na konferenciji za novinare rekao predsednik RIK Dejan Đurđević, ukoliko ostane takvo stanje, lista “Srbija pobeđuje – Aleksandar Vučić” imaće u budućem sazivu republičkog parlamenta 131 poslanika, koalicija SPS-JS 30, SRS 21, DS I pokret “Dosta je bilo” po 16 poslanika, a koalcije Dveri-DS S i SDS-LDP-LSV po 13.\nSVM će imati četiri poslanika, lista Muamera Zukorlića I Sulejmana Ugljanina po dva poslanika I Zelena stranka I Partija za demokratsko delovanje po jednog poslanika.\nĐurđević je rekao da je od 8. 337 biračkih mesta obrađeno 8. 164, na kojima je izašlo 3. 686. 480 birača, odnosno 56,34 odsto.\nKako je rekao direktor Republičkog zavoda za statistiku Miladin Kovačević, preostalo je da se obradi još 2,54 odsto biračkih mesta, među kojima i 20-tak sa Kosova I Metohije, iz zavoda za izvršenje zavodskih sankcija, inostranstva.\nĐurđević je naveo i da je RIK primila dva zvanična prigovora – zbog nepravilnosti na glasačkim mestima u Vranju i u Jagodini, a da će se RIK izjasniti da li će glasanje na tim mestima biti poništeno i ponovljeno.\nPodsetio je da je rok za prigovore RIK-u večeras u 20 sati.\nĐurđević je rekao i da će, pošto RIK dobije zahteve za uvid u birački materijal, omogućiti opoziciji da u posebnoj prostoriji pregleda celokupan materijal.\nPredstavnik koalicije Dveri-DS S Boško Obradović rekao je da je ta koalicija jutros nešto posle sedam podnela taj zahtev, a da je jedna od primedbi to što im nije omogućeno da prisustvuju prebrojavanju glasova sa KiM u Raškoj i u Vranju.\nĐurđević je rekao da nije bilo tehničkih mogućnosti, s obzirom da su te prostorije veoma male, da prebrojavanju glasova prisustvuju predstavnici proširenog sastava RIK-a.\nRepublička izborna komisija ranije je saopštila da je na osnovu 83 odsto obrađenih biračkih mesta lista oko SNS osvojila 48,26 odsto glasova.\nSavez vojvođanskih Mađara osvojio je 1,62 odsto glasova, a lista Borko Stefanović – Srbija za sve nas 0,91 odsto glasova.\nLista U inat – Složno za Srbiju – Narodni savez 0,47 odsto, a Partija za demokratsko delovanje Ardita Sinani 0,39 odsto, grupa građana za Preporod Srbije osvojila je 0,35 osto glasova isto koliko i Ruska stranka, dok je Srpsko-ruski pokret dobio 0,26 odsto.\nLista Dijalog – mladi sa stavom osvojila je 0,21 odsto galsova, a Republikanska stranka 0,11 odsto.\nRepublička izborna komisija je pre toga u toku noći saopštila da je na osnovu 57,32 odsto obrađenog biračkog tela lista oko SNS osvojila 48,88 odsto glasova.


Liman - jedini kvart sa prezentacijom na netu\n24sata\t26.10.2012 09:41\nVeb-stranica Mesne zajednice Liman redak je slučaj nekog novosadskog kvarta koji poseduje svoju internet prezentaciju.\nIdeja o pravljenju sajta www.mzliman.org potekla je od ljudi koji rade u mesnoj zajednici jer su uvedeli da na taj način mogu bolje da informišu građane o dešavanjima u kraju, kao i šta se preduzima u rešavanju raznih komunalnih problema.Referent u MZ Liman Aleksandar Zorkić kaže da se ideja o pravljenju\nsajta rodila još pre desetak godina, ali da nije sve išlo glatko.\n- Trebalo je rešiti pitanje domena i servera i obezbediti novac za to, a\nonda i odrediti kako i šta postaviti na prezentaciju. Potrajalo je dok se sve to rešilo, čak su i neke druge mesne zajednice u gradu u međuvremenu pokrenule svoje portale, ali evo danas, koliko znam, samo smo mi opstali - priča Zorkić.\nU Novom Sadu je svojevremeno nekoliko mesnih zajednica pokrenulo prezentacije, ali su sajtovi već godinama neažurni ili su ugašeni jer su\nimali domen „.yu”. Sajt MZ Liman, koji obuhavata uglavnom područje Limana I, pored osnovnih podata o Novom Sadu sadrži i informacije o lokalnoj samoupravi sa linkovima ka sajtova javnih preduzeća i drugih službi. Takođe, na prezentaciji su postavljene i informacije o ovom kvartu sa spiskom ulica i drugim statističkim podacima, kao i informacije o radu Saveta mesne zajednice. Poseban segment sajta su redovne vesti o tome šta se preduzima kako bi se rešili komunalni problemi u ovom delu grada.\n- Građani nam se svakodnevno obraćaju i traže pomoć oko rešavanja raznih problema, gde se mi posle obraćamo inspekcijama, javnim preduzećima i drugim službama.Izvor


Palmer zapretio sankcijama Srbiji ako nabavi ruske raketne sisteme | Autonomija\n"Postoji doza zabrinutosti zbog raspoređivanja ruske vojne opreme na teritoriji Srbije"\n„Postoji doza zabrinutosti zbog raspoređivanja ruske vojne opreme na teritoriji Srbije, ali i zbog mogućnosti da Srbija traži specifične ruske sisteme. To bi vodilo riziku da joj se uvedu specifične sankcije zbog kupovine ruske vojne opreme. Nadamo se da su naši srpski partneri svesni toga“, rekao je Palmer u intervjuu makedonskoj televiziji Alsat M.\nAmerički diplomata je to rekao odgovarajući na pitanja kakav je stav SAD povodom nedavno održane vojne vežbe srpske i ruske vojske „Slovenski štit“ i prisustva raketnog sistema S-400 u Beogradu.\nNa nedavno održanoj vojnoj vežbi srpske i ruske vojske pod nazvom „Slovenski štit 2019“ prvi put je van teritorije Rusije bio prikazan raketni sistem S-400.\nPredsednik Srbije Aleksandar Vučić je rekao juče novinarima da Srbija nema S-400, ali da nju „više ne mogu da ponižavaju kako su to činili od 2000. do 2012. godine, a na njihovu žalost, Srbija je danas mnogo uspešnija“.


"Unutrašnja istraga u EBRD zbog spalionice u Vinči" - NOVA portal\n„Unutrašnja istraga u EBRD zbog spalionice u Vinči“\nDruštvo Autor:Nova19. avg. 202010:03\nInicijativa Ne davimo Beograd obaveštena je od strane EBRD-a da je banka usvojila našu žalbu, i pokrenula unutrašnju istragu u okviru projektnog žalbenog mehanizma (PCM) koji daje mogućnost provere odgovornosti EBRD-a za finansiranje projekata štetnih po lokalno stanovništvo i životnu okolinu, saopštio je taj pokret.\nBrnabić: Saniranje deponije u Vinči veliki projekat\nDeponija smeća u Vinči biće zatvorena do kraja godine\nInicijativa „Ne davimo Beograd“ pokrenula je pred Evropskom bankom za obnovu i razvoj postupak za procenu odgovornosti ove banke za finansiranje štetnog projekta izgradnje spalionice u Vinči.\n„Radi se o internom mehanizmu koji omogućava da se zahteva odgovornost banke za učešće u finansiranju projekata koji mogu imati negativan uticaj na lokalno stanovništvo i životnu sredinu. Podećamo da su nakon žalbi i intervencija inicijative Ne davimo Beograd, Evropska komisija i Evropska investiciona banka, već odbile da podrže ovaj projekat“, saopštila je ta Inicijativa povodom obaveštenja koje su dobili od EBRD da je pokrenuta unutrašnja istraga na osnovu njihove žalbe.\nKako stoji u saopštenju, Inicijativa „Ne davimo Beograd“ je, zajedno sa organizacijom CEE Bankwatch Network, podnela još dve žalbe Energetskoj zajednici protiv Republike Srbije, zbog nepoštovanja evropskih ekoloških standarda pri izgradnji spalionice u Vinči.\nSa druge strane Evropska komisija i Evropska investiciona banka (EIB) odbile su da podrže ovaj projekat. Spalionica u Vinči, kao što navode EK i EIB, sprečava Srbiju u postizanju ciljeva zaštite životne sredine, recikliranju i kružnoj ekonomiji kao dela procesa pridruživanja EU.\n„Incijativa još jednom podseća da ovaj projekat u suprotnosti sa brojnim evropskim direktivama o upravljanju otpadom, kao i da neće ispuniti predviđene standardne Evropske unije u pogledu zaštite životne sredine, te će doprineti daljem zagađenju vazduha sa izuzetno kancerogenim materijalima.\nSpalionica u Vinči će građane i građanke Beograda u narednih 30 godina koštati preko milijardu i 150 miliona evra za spaljivanje otpada, bez mogućnosti da se on ponovno upotrebi“, saopštila je Inicijativa „Ne davimo Beograd“.\nEBRDInicijativa Ne davimo Beogradspalionica otpadaVinča


Funkcioneri DS i prijatelji položili venac i cveće na grob Đinđića - Društvo - Dnevni list Danas\nPočetna » Društvo » Funkcioneri DS i prijatelji položili venac i cveće na grob Đinđića\n0Piše: Beta 12. marta 2019. 12.01\nNa vencu koji je na grob položio Lutovac pisalo je „Za našeg Zorana – Demokratska stranka“.\n„Ovo ne treba shvatiti kao negovanje kulta ličnosti, već kao želju da se političko nasleđe Zorana Đinđića neguje i poštuje, i da baštinimo političke ideje i filozofiju koju je on u Srbiji sprovodio“, rekao je Lutovac novinarima na Novom groblju.\n„Đinđić je pisao knjigu o Jugoslaviji kao nedovršenoj državi i učino sve da Srbija postane dovršena država“, rekao je lider DS.\nOn je kazao i da se nada da će uspeti ono što demokrate nisu uspele početkom dvehiljaditih godina – „da udruženi pokušamo da napravimo vladavinu prava, uređenu državu u kojoj postoje slobodni mediji, sloboda za sve građane i normalni, fer i pošteni izbori“.\nPredstavnici DS-a večeras će zajedno sa organizatorima protesta „Jedan od pet miliona“ organizovati memorijalnu protestnu šetnju od Filozofskog fakulteta do zgrade Vlade u čijem dvorištu je Đinđić ubijen.\nDemokratska stranka, Zoran ĐinđićBeograd


Home»Aktuelno»NUNS: Zabrinutost zbog tužbe Gašića protiv KRIK-a\nBy Media & Reform centar 10/05/2021 Nema komentara2 Mins Read\nFoto: A. Mihajlović\nNezavisno udruženje novinara Srbije danas je izrazilo zabrinutost zbog tužbe Bratislav Gašića, direktora Bezbednosno-informativne agencije, u kojoj traži pola miliona dinara od redakcije KRIK, zbog objave detalja prisluškivanih razgovora sa suđenja šefu kruševačkog kriminalnog klana Zoranu Jotiću Jotki.\nKako piše u saopštenju udruženja, Gašić tvrdi da je zbog KRIK-ovog teksta “Političke veze kruševačke kriminalne grupe: ‘Gašić kod Jotke na kazanu’ “, doživeo psihičke i fizičke bolove, ali i da bi sud trebalo da medijima “stavi do znanja da granice postoje i moraju da se poštuju”.\n“U samom tekstu KRIK-a preneti su detalji sa suđenja Zoranu Jotiću Jotki i njegovim saradnicima, koji su optuženi za ubistva, te se u jednom delu pominje da je “Bratislav Gašić kod njega na kazanu”, odnosno, da prima novac od njega. Zakonom je propisano da su nosioci javnih funkcija dužni da trpe iznošenje kritičkih mišljenja, koja se odnose na rezultate njegovog rada, odnosno politiku koju sprovodi, a u vezi je sa obavljanjem njegove funkcije bez obzira na to da li se oseća lično povređenim iznošenjem tih mišljenja”, navodi NUNS u saopštenju.\nNUNS izražava zabrinutost i zbog mnogobrojnih tužbi protiv medija u poslednje vreme za nešto što je u opisu njihovog posla.\n“Ovaj poslednji primer u kojem direktor BIA tuži redakciju koja istražuje konekcije korupcije, politike i kriminala šalje uznemirujući signal da se novinarska profesija nalazi pred novim-starim oblikom gušenja slobode izražavanja. Slično se dešavalo krajem devedesetih na vrhuncu represije Miloševićevog režima”, piše u saopštenju.\nTrend “zatrpavanja” profesionalnih medija tužbama očigledno ima za cilj sužavanje već veoma suženog prostora slobode izražavanja u Srbiji kažu iz novinarskog udruženja.\nNUNS će ovaj slučaj će registrovati u Bazi napada i pritisaka na novinare kao i u regionalnoj bazi SafeJournalists.net, i obavestiti međunarodne organizacije.\nNovinarska udruženja: Kampanja provladinih medija protiv KRIK-a stvara atmosferu linča SafeJournalists: Prljava kampanja protiv istraživačkih novinara KRIK-a UNS i NUNS zabrinuti zbog najavljenih otkaza u kompaniji „Novosti“ NUNS: Neprimerene izjave najviših zvaničnika ugrožavaju bezbednost novinara


Dan davanja – bićemo bolji ako pomažemo onima kojima je pomoć potrebna - Srbija Vesti - Aktuelno|net\nNacionalni dan davanja obeležen je pod sloganom "Škola dobrih ljudi" u beogradskoj školi "Boško Buha" koju pohađa 83 đaka sa smetnjama u razvoju. Ove godine prikupljaju se sredstva za kupovinu opreme za 60 škola u Srbiji uz poruku da ćemo biti bolji ako pomažemo onima kojima je pomoć potrebna.\n,,Škola dobrih ljudi’’ slogan je ovogodišnjeg, drugog po redu, Nacionalnog dana davanja, koji je obeležen u osnovnoj školi za decu sa smetnjama u razvoju ,,Boško Buha’’.\nObeležen Nacionalni dan davanja, prikupljeno sedam miliona dinara\nOve godine, Nacionalni dan davanja je usmeren ka investiranju u budućnost Srbije kroz unapređenje osnovnoškolskog obrazovanja. Građani, kompanije, organizacije civilnog i državnog sektora, pridružili su se kampanji povodom Nacionalnog dana davanja i prikupili više od 7 miliona dinara za nova nastavna sredstva koja će koristiti više od 10.000 dece u osnovnim školama širom Srbije. Do sada je prikupljeno 75 odsto od planiranih 9.4 miliona dinara. Sredstva prikupljena, u toku kampanje, biće iskorišćena za nabavku više od 120 inovativnih učila za osnovne škole u Srbiji.\nBrnabić: Investiranje u mlade će nam odrediti u kakvoj zemlji ćemo živeti\nProjekat za unapređenje okvira za davanje koji finansijski podržava Američka agencija za međunarodni razvoj (USAID) i Srpski filantropski forum obeležiće drugi po redu Nacionalni dan davanja. Na ovom događaju biće predstavljeni rezultati kampanje u okviru koje su, u proteklih mesec dana, bila prikupljana sredstva za osnovne škole u Srbiji. Sve donacije će biti iskorišćene za nabavku nastavnih sredstava za učenike više od 60 osnovnih škola iz 30 opština širom Srbije.


Održan Dan Evropske mreže preduzetništva u BiH | Privredna Komora Republike Srpske\nOdržan Dan Evropske mreže preduzetništva u BiH\nBy Vladimir Blagojevic 07/12/2017 EEN, Novosti iz Komore, slide No Comments\nKonzorcijumi Evropske mreže preduzetništva Federacije BiH i Republike Srpske organizovali su danas u Sarajevu „Dan Evropske mreže preduzetništva u BiH“, kojem su prisustvovali predstavnici Evropske komisije, svih nivoa vlasti u BiH, konzorcijuma zemalja regiona, ali i privrednih društava.\nKako je istaknuto, cilj Evropske mreže preduzetništva je jačanje konkurentnosti i inovativnosti malih i srednjih preduzeća sa internacionalnim ambicijama.\nŠef Generalnog direktorata za unutrašnje tržište, industriju, preduzetništvo i MSP Evropske komisije, Đakomo Matino predstavio je novu viziju Evropske mreže preduzetništva.\nU izjavi novinarima, Matino je rekao da je glavni cilj podrška internacionalizaciji poslovanja malih i srednjih preduzeća što je vrlo bitno za firme iz BiH, koje mogu imati korist ne samo na tržištu EU, već i na trećim tržištima.\nPredstavljena je i nova Internet stranica Evropske mreže preduzetništva u BiH, sa koje je, na jednostavan način, moguće doći do stranica svakog od konzorcijuma u BiH.\nAktivnosti konzorcijuma predstavili su Amir Hujić, koordinator Konzorcijuma Federacije BiH i Bojan Ćudić, koordinator Konzorcijuma Republike Srpske.\nU okviru Ćudićeve prezentacije, predstavnici privrednih društava Višt iz Doboja i Novi Jelšingrad iz Banaj Luke, Zvjezdan Višt i Srđan Đurić, govorili su o prednostima korišćenja usluga koje pruža EEN i rezultatima koje su ostvarili učestvujući na sajmovim, privrednim misijama, edukacijama, ali i zahvaljujući „IMP3OVE“ metodologiji.\nNakon plenarnog dijela, predstavnik Evropske agencije za mala i srednja preduzeća (EASME), Marija Popović, prezentovala je Evropsku mrežu preduzetništva i ulogu EASMEa u rukovođenju Mrežom.\nU završnom dijelu održana je panel diskusija „Evropska mreža prduzetništva na Zapadnom Balkanu – showcases“, u kojoj su učestvovali predstavnici konzorcijuma iz Slovenije, Makedonije, Crne Gore, Srbije, kao i Republike Srpske i Federacije BiH. Tokom panela predstavljeni su konkretni primjeri podrške malim i srednjim preduzećima na polju internacionalizacije i podrške inovacijama, a prezentovani su i uspješni primjeri iz prakse.\nKonzorcijum Evropske mreže preduzetništva Republike Srpske čine Republička agencija za razvoj malih i srednjih preduzeća, kao koordinator, Privredna komora Republike Srpske, Univerzitet u Banjoj Luci, Univerzitet u Istočnom Sarajevu i Inovacioni centar Banja Luka.


Rusi prali novac preko Dojče banke › Made-in-Germany.rs\nU „Dojče banci“ pokrenuta je unutrašnja istraga o mogućem pranju novca od strane ruskih klijenata.\nUz to, kako se pretpostavlja, moglo bi se raditi o transakcijama vrednim oko šest milijardi dolara, obavljanim tokom protekle četiri godine, javlja njujorška agencija „Blumberg“, pozivajući se na izvore upoznate sa situacijom, a prenosi agencija „Tanjug“.\nJoš u oktobru prošle godine „Centralna banka Rusije“ obratila se Dojče banci sa zahtevom da ispita berzanske aktivnosti pojedinih klijenata iz Rusije, preneo je jedan od Blumbergovih neimenovanih izvora.\nKako dalje navodi njujorška agencija, nemačka banka je analizirala svoje podatke od 2011. do početka 2015. godine, nakon čega je o rezultatima istrage izvestila britansku „Upravu za kontrolu i nadzor finansijskog sektora“ (FCA), „Evropsku centralnu banku“ (ECB) i nemačkog regulatora „Bafin“, tvrde drugi izvori Blumberga.\n„Posvećeni smo učešću u međunarodnim naporima otkrivanja i borbe protiv sumnjivih aktivnosti i preduzeli smo snažne akcije tamo gde smo uočili nedolično ponašanje“, navodi se u saopštenju Dojče banke.\nNakon objave ovog saopštenja akcije Dojče banke su na Frankfutskoj berzi pale za 1,3 procenta, na 27,54 eura.\nOd MiG na 07/06/2015 / AKTUELNO / Ostavite komentar


Nakon Dodika i Komšić pisao Savetu bezbednosti\nTanjug 8. juna 2021. 22:51\nSARAJEVO – Nakon što je predsedavajući Predsedništva BiH Milorad Dodik u pismu Savetu bezbednosti UN zatražio da se ambasadoru BiH Svenu Alkalaju ne dozvoli da govori na sinoćnoj sednici posvećenoj Haškom tribunalu, hrvatski član Predsedništva Željko Komšić uputio je svoje pismo u kojem navodi da Alkalaj ipak ima odobrenje za obraćanje.\nU pismu Estoncu Svenu Jurgesonu, predsedavajućem Saveta bezbednosti, Dodik je naveo da će „mimo svih propisa i pravila BiH večeras predstavljati stalni predstavnik BiH pri UN u Njujorku, koji je zastupnik muslimanskog dela BiH“.\nOn je obavestio predsednika SB UN da Alkalaj nema ovlašćenje da govori i da će to biti privatni istup, kao i da će Alkalaj tamo predstavljati muslimansku stranu.\n„Srpski narod, Republiku Srpsku i Srbiju predstavljaće večeras Aleksandar Vučić, a ne Sven Alkalaj“, rekao je nakon toga Dodik za RTS.\nKomšić je u pismu Jurgensonu naveo da Alkalaj ima odobrenje za obraćanje na sednici tog tela i da Dodik šaljući pismo nije postupio u skladu s procedurama Predsedništva BiH.\n„Pripala mi je čast da vas informišem o tome da ambasador Sven Alkalaj kao predstavnik Bosne i Hercegovine ima odobrenje da se obrati Savetu bezbednosti na sednici koja će se održati danas“, napisao je Komšić.\nKako prenosi Klix.ba, Komšić je komentarišući pismo Dodika rekao da je on „razbojnik poput Mladića“.\n„Taj istovremeno ne priznaje presude suda Ujedinjenih nacija i piše Savetu bezbednosti s ciljem da spreči obraćanje ambasadora BiH na sednici tog tela“, rekao je Komšić.


Televizija na tajnom kanalu - Печат - Лист слободне Србије\nПочетна/Друштво/Televizija na tajnom kanalu\nTelevizija na tajnom kanalu\nМарко Кековић 18/07/2010\tДруштво 1. коментар\nGledanost Prvog programa RTV je 2,7, a Drugog 0,6 odsto, potreban mu je veliki novac, pa zato autori studije predlažu da se medijski servis Vojvodine transformiše u regionalni centar i da jača kvalitet programa za nacionalne manjine. Vojvođanske velmože to neće, ali hoće da budu regionalni centar Podunavskog regiona\nGeneralnog direktora Radio-televizije Vojvodine Blaža Popovića, sudeći po njegovoj reakciji, uopšte ne brine zapanjujuće niska gledanost pokrajinskog javnog servisa. O tome će, kao i o ostalim predlozima iz studije „Evropski put za srpske medije“, koju su po porudžbini Ministarstva kulture izradili za sve medije u državi eksperti Evropske unije u Srbiji, moći da govori tek pošto se ta analiza na 367 strana prevede na srpski jezik, jer je sada samo njena engleska verzija okačena na sajt Ministarstva kulture. Dok on čeka zvanični prevod, drugi su je pročešljali i u njoj pronašli podatke da je gledanost Prvog programa ove televizije je 2,7, a Drugog 0,6 odsto, da joj je potreban veliki novac, pa zato autori studije predlažu da se RTV transformiše u regionalni centar i da jača kvalitet programa za nacionalne manjine, čime bi se još postiglo da se novac ne rasipa na posebna manjinska glasila. U tom smislu preporučuje se saradnja sa radio-televizijskim kućama okolnih zemalja.\n„Građanska Vojvodina“, koja okuplja osam nevladinih organizacija, među kojima su NDNV, Centar za regionalizam, Novi Sad, Centar za razvoj civilnog društva, Zrenjanin, Helsinški odbor za ljudska prava u Srbiji i još neke, odmah se usprotivila nameri da se RTV svede na jedan od regionalnih servisa, konstatujući „da ovo pitanje nije medijsko već, pre svega, političko“. Oni dalje procenjuju da ovo „može biti dodatna centralizacija medijske scene Srbije i dovođenje lokalnih i regionalnih medija u još teži položaj. Osnivanje regionalnih javnih servisa poklapa se i sa politikom `lažne regionalizacije`, kojoj smo trenutno svedoci“. Organizacije okupljene u „Građanskoj Vojvodini“ izražavaju čuđenje kako se rad stranih medijskih eksperata „tako podudara sa težnjama centralističkih beogradskih elita da, uz podršku svojih partnera iz Vojvodine koji se bave isključivo zadovoljenjem individualnih apetita, na svaki način onemoguće ili obesmisle i ovako nizak stepen vojvođanske autonomije“. Na kraju potpisnici saopštenja prepoznaju „kontinuitet namera centralnih vlasti da uruše ovu medijsku kuću“.\nPo ovoj hitroj reakciji „građanstva“, ispada da je sasvim u redu da RTV bude „na tajnom kanalu“, kako su ga sa nešto drugačijim nazivom zvali i onda kada je vršio istu funkciju, samo da bude vojvođanski, da se RTS ne petlja u medijsku scenu Vojvodine. Mada mu ne mogu prijati procenti gledanosti, koji su, kako je navedeno, dobijeni iz RTV, Blažo Popović je pokazao uzdržanost u komentarisanju analize i njenih predloga dok jasnije ne vidi o čemu se radi. Slično se ponašaju u pokrajinskoj vladi. Na zahtev „Građanske Vojvodine“ da se Vlada Vojvodine odredi prema preporukama eksperata EU, administracija poručuju da je Statutom Vojvodine predviđeno osnivanje Radio difuzne ustanove Vojvodine, pa RTV ne mogu ugasiti nikakvi eksperti.\nDirektor RTV-a Blažo Popović je ugostio učesnike „Dunavske konferencije budućih lidera“ koji su razgovarali o inicijativi Evropske komisije o formiranju Dunavskog regiona\nPredviđeno je da se o ovoj analizi vodi javna rasprava, pa ima više nego dovoljno vremena da se o njoj ispričaju svi kojima je do takve priče stalo, ali je sasvim izvesno da Vlada Vojvodine neće iz ruku ispustiti „svoju“ televiziju, ma koliko ona imala gledalaca. Kakav god bio, za sadašnju vlast u Novom Sadu RTV mora postojati, jer Vojvodina neće da bude region u Srbiji. Zanimljivo je, međutim, nešto drugo. Istovremeno kada su eksperti EU obelodanili svoju analizu i predložili da RTV, umesto sadašnjeg, dobije regionalni status, stiže garancija da će vojvođanski javni servis i Novi Sad postati centrala i sedište Dunavske medijske mreže (Danube Media Network). Projekat se realizuje uz podršku Vlade Srbije, Vlade AP Vojvodine, institucija EU, kao i država Podunavskog regiona. Podaci iz analize da je RTV u velikoj finansijskoj oskudici i da ima lošu i zastarelu opremu sada nisu nikakva smetnja da se u megalomanski projekat ulože velika sredstva, koja će se namaći uglavnom iz džepova građana Srbije.\nZa vreme trajanja „Egzita“ mladima iz 14 podunavskih zemalja, učesnicima dvodnevnog skupa „Dunavska konferencija budućih lidera“, koordinator te medijske mreže Ištvan Bodžoni, koji je ponikao u novosadskoj televiziji, rekao je da bi se u mreži sa sedištem u Novom Sadu, uz podršku Brisela, moglo upecati oko 100 medijskih kuća u regionu. Tehnički, pravni i finansijski planovi za formiranje Dunavske medijske mreže biće, kako je ranije najavljeno, završeni do septembra, a za oktobar je planirano održavanje osnivačke skupštine.\nUčesnike te konferencije ugostio je RTV, a Blažo Popović ovom prilikom nije bio uzdržan i rado se izjasnio o regionalnom centru. Za njega je ideja da RTV bude regionalni medijski centar, u suštini, „nastavak šestdecenijskog negovanja i poštovanja multietničnosti u pokrajini“. Zato je RTV opširno izveštavao i direktno prenosio otvaranje konferencije, na kojoj su „budući lideri“ razgovarali o inicijativi vlade EU Evropske komisije za formiranje Dunavskog regiona.\nOno što se u Srbiji nikako ne može prihvatiti, da RTV bude regionalni centar i „nastavak negovanja i poštovanja multietničnosti“, u regionu uz Dunav je ostvarenje cilja. Region jedno, region drugo, a opet nije isto. Vojvode sa Statutom (ustav) ne žele da budu region u Srbiji, ali čeznu da to budu u Dunavskom regionu (državi). Pa, nek košta – šta košta.\n20/07/2010 у 22:39\nPosle osmogodisnje trazicije javne u komercijalnu radiodifuziju, prema strateskom oprededeljenju istih idejnih tvoraca, sledi suprotan smer: prelaz komercijalne u javnu radiodifuziju. Ako se ne nadje bolje opravdanje za povratak na staro, jedini razlog mose da bude uvodjenje digitalne televizije pocetkom 2012. godine, ukljucujuci proslogodisnje osnivanje jedinstvenog Javnog preduzeca “Emisiona tehnika i veze” sa monopolskim polozajem na trzistu odgovarajucih elektronskih komunikacionih usluga, kao i povezano protivustavno ogranicavanje broja tzv. komercijalnih davalaca audio-vizuelnih medijskih servisa.


Trenutno se ne zna ni ko pije, a ni ko plaća: Kazna za sječu šume, prema novom zakonu, bi bila i do 20.000 KM - mojusk.ba\nDetalje Nacrta zakona o šumama u FBiH možete pogledati OVDJE. Pokušali smo doći do informacija u kakvom se stanju nalaze šume na području KS, ali niko od nadležnih nam nije ponudio odgovore. Samir Fazlić, direktor Uprave za šumarstvo KS, nam je rekao da je za odgovore na pitanja o šumama zadužen ministar Muharem Šabić, a slično nam je rekla i Ljubica Livaja Mitrović, iz Sektora za poljoprivredu, vodoprivredu i šumarstvo pri Ministarstvu privrede KS. Od ministra privrede u KS, Muharema Šabića, također nikada do sada nismo dobili odgovore na sljedeća pitanja:\nZa Source.ba portal je po pitanju Nacrta zakona o šumama u FBiH govorio Refik Hodžić, predsjednik Skupštine Udruženje inženjera i tehničara šumarstva FBiH.\n“Nacrt ZOŠ-a FBiH se koceptualno razlikuje od prednacrta ZOŠ-a kojeg je predložilo resorno ministarstvo i Vlada FBiH u februaru 2016 godine. Navedeni Nacrt je usvojen od oba doma parlamenta Federacije BiH i isti po proceduri je upučen u javnu raspravu u trajanju od 90 dana, a zvaničnim aktom resorno federalno ministarstvo je aktom obavijestilo interesne skupine da se komentari dostave do 20.01.2017. godine što nije u skladu sa navedenim rokom. Ovo se navodi iz razloga političkog kalkulisanja sa šumom i nesnalaženja nadležnih u iznalaženju prihvatljivog rješenja u upravljanju, korištenju i nadzoru u održivom gospodarenju sa ovim najvažnijim prirodnim resursom”, kaže Hodžić za naš portal.\n“Ponuđeno rješenje upravljanja, korištenja i nadzora u Nacrtu ZOŠ-a FBiH nisu prihvatljiva za šumu sa stanovišta održivog gospodarenja šumom jer se šuma postavila kao plijen iz koje treba izvuči što više novca, a ne kao obnovljivi resurs sa datim sigurnim i jasnim rješenjima kako očuvati i unaprijediti postojeće stanje šuma FBiH i obezbjediti potrajnost u gospodarenju sa šumama. Ponuđeni Nacrt ZOŠ-a FBiH je neprovodiv jer ne obezbjeđuje potrebna finansijska sredstva za realizaciju potrajnosti gospodarenja sa šumama, a što se vidi iz ponuđenih rješenja Nacrta kod propisivanja naknada, član 69., gdje korisnik šuma treba da izdvaja naknadu pri tome ne vodeći računa o mogućim potencijalima šumsko privrednih/gospodarskih područja i potrebnim njihovim materijalnim troškovima za realizaciju obaveza iz uzgoja i zaštite šuma. Neprovodivost Nacrta se vidi iz ne usklađenosti pojedinih članova, a koji su u suprotnosti, tako član 13. propisuje naknadu da se plaća po planiranim veličinama iz godišnjeg plana gospodarenja, a u članu 69. stav 2 da se ista plaća na kraju mjeseca za predhodni mjesec i ista se obračunava na svakoj fakturi”, poručuje Hodžić za Source.ba portal.\nNaš sagovornik tvrdi da je mnogo stvari koje uopće nisu jasne ili logične u Nacrtu zakona o šumama u FBiH, pa dalje navodi:\n“U članu 67. neposredna zaštita šuma predlagač je predložio u stavu 2 nerealnu – paradoksalnu neprovodivu mjeru da nezakonitu štetu na šumi snosi korisnik. Nigdje u svijetu pa ni u jednoj djelatnosti i zakonadavstvu nema takve mjere, a to je da si kriv što si živ i zato ćeš odgovarati bez obzira što nisi kriv, a što nije u skladu sa pravnim normama”.\n“Ovaj Nacrt je definitivno neprovodiv a što se vidi iz poglavlja finansiranje gdje se od čibuka propisuje naknada za korisnika šuma 8 + 4 = 12 % linearno za sve korisnike odnosno ŠPP/ŠGP-a čime se definitivno gubi mogućnost potrajnosti gospodarenja, a koja se plaća unaprijed po planiranom prihodu iz godišnjeg plana gospodarenja. U Prednacrtu ZOŠ-a od februara mjeseca 2016. godine ova naknada je propisana da se ubire od ostvarene dobiti pravnih lica. Postavlja se pitanje kako to da predlagač ovu naknadu propisuje da se ubire određenim procentom od ostvarene dobiti, a korisnik šuma da plaća naknadu po planiranom prihodu?”, kaže za Source.ba portal Refik Hodžić, predsjednik Skupštine Udruženje inženjera i tehničara šumarstva FBiH.


Vakcine trebaju biti prioritet za Vijeće ministara BiH i druge institucije – Glas TK\nVakcine trebaju biti prioritet za Vijeće ministara BiH i druge institucije\nZajednička komisija za ljudska prava podržala je poslaničku inicijativu zamjenika predsjedavajućeg Predstavničkog doma PSBiH Denisa Zvizdića kojom se traži od Vijeća ministara BiH početak pregovora o direktnoj nabavci vakcina za najugroženije kategorije stanovništva Bosne i Hercegovine.\nNa taj način Zajednička komisija za ljudska prava podržala je namjeru predlagača inicijative da Bosna i Hercegovina, kao država, pronađe alternativni način za nabavku vakcina s obzirom da ‘COVAX instrument u kojem učestvuju 172 države svijeta još nije počeo davati očekivane rezultate’.\n– U tom smislu, opredjeljenje je da trebamo slijediti primjer država regije poput Srbije, Albanije i Sjeverne Makedonije koje učestvuju u COVAX-u, platile su i naručile svoje doze, ali istovremeno pronašle alternativni način da dođu do vakcina na jedan od dva načina, bilateralnim sporazumima s drugim državama koje imaju na raspolaganju veći broj vakcina ili direktnim pregovorima s proizvođačima i distributerima vakcina koji su dobili odobrenje – naglasio je Zvizdić.\nPo njegovim riječima, zbog toga imamo situaciju da su države regije već počele vakcinaciju rizičnih grupa, a Bosna i Hercegovina trenutno nema niti jednog vakcinisanog građanina.\n– To pitanje treba biti prioritet za Vijeće ministara BiH i druge nadležne institucije, jer smo kao država na četvrtom mjestu po smrtnosti od virusa korona, gledajući proporcionalno po broju stanovnika (ispred nas su samo San Marino, Belgija i Slovenija) – obrazložio je Zvizdić na današnjoj sjednici Zajedničke komisije za ljudska prava.\nInicijativa Denisa Zvizdića kojom se traži alternativni način nabavke vakcine za rizične kategorije bh. stanovništva odnosi se na neke od tri vrste vakcina koje je odobrila Evropska unija.\nNa današnjoj sjednici Zajednička komisija za ljudska prava, među ostalim tačkama, razmatrala je i prihvatila delegatsku inicijativu Denisa Bećirovića kojom se zadužuje Vijeće ministara BiH da u roku od šest mjeseci od dana usvajanja te inicijative u Domu naroda PS BiH, u suradnji s nadležnim organima vlasti pripremi i u parlamentarnu proceduru uputi zakon o zaštiti vode za ljudsku potrošnju u BiH.\nPo Bećirovićevim riječima, taj zakon bi trebalo da regulira pitanje zdravstvene ispravnosti vode, a bitan je i za put BiH prema EU.\nPrevious Post: FUZIP: Intenzivirane aktivnosti i provedeni timski nadzori nadležnih inspekcija\nNext Post: I dalje nepoznato kada će porodice iz Mihatovića preseliti u Solinu


Hiperbarična medicina (HBO) - Poliklinika As Medicus Biorezonanca\nHiperbarična oksigenacija podrazumeva lečenje savršenim prirodnim lekom – kiseonikom koji nije sve u životu ali bez njega nema života. Primenjuje se kod svih stanja i bolesti gde je smanjena količina kiseonika u nekom delu ili u celom organizmu. Oštećeni krvni sudovi usled ateroskleroze jesu najčešći uzrok hipoksije (nedostatka kiseonika).\nPrimena hiperbarične oksigenacije sprovodi se u hiperbaričnim komorama pod nadzorom stručnog osoblja. Terapija se pažljivo planira za svakog pacijenta u zavisnosti od njegovog objektivnog zdravstvenog stanja.\nKiseonik je sinonim života i odlučujući faktor metabolizma. Neophodan je za biohemijske reakcije ćelija koje proizvode energiju što ga čini esencijalnim za sve životne funkcije.\nNedostatak kiseonika na ćelijskom nivou oštećuje najvažnije funkcije ćelija. Zdrav čovek svojim kardiovaskularnim sistemom dnevno pumpa skoro 8000 litara krvi i troši 368 litara kiseonika. Veliki potrošači su digestivni trakt i moždano tkivo.\nOdržano je bezbroj svetskih i nacionalnih kongresa iz oblasti hiperbarične medicine. HBO je širom sveta prihvaćena kao lek izbora za niz bolesti, a za mnoge bolesti kao značajan pomoćni lek.\nU našoj poliklinici najčešće koristimo lečenje hiperbaričnom oksigenacijom kod sledećih indikacija:\nPoremećaji cirkulacije, bolesti krvnih sudova (Morbus Bürger, morbus Raynaud)\nAkutna gluvoća i šum u uhu, vrtoglavice\nPriprema vrhunskih sportista